title: Euroopan pakolaiskriisi

text: Toukokuussa 2015 EU aloitti EUNAVFOR-operaation, jonka tavoitteena oli estää ihmissalakuljetusta Välimerellä. Parissa kuukaudessa operaatioon osallistuvat laivat pelastivat pari tuhatta merihätään joutunutta pakolaista. Operaatio laajeni myöhemmin salakuljettajien alusten valtaamisiksi lähinnä Libyan rannikolla. EU:n huippukokouksessa päätettiin syyskuussa 120 000 pakolaisen uudelleensijoittamisesta Kreikasta ja Italiasta muualle unionin alueelle.


title: Euroopan pakolaiskriisi

text: Paljon huomiota saivat muun muassa lokuussa 2015 itäisestä Itävallasta löytynyt ihmissalakuljettajien hylkäämä kuorma-auto, jonka sisältä löyty 59 kuollutta pakolaista, sekä syyskuussa Turkin Bodrumissa rantaan huuhtoutunut hukkuneen pakolaispojan ruumis.


title: Euroopan pakolaiskriisi

text: Ulkomaantoimittaja Jukka Huusko luonnehti tilannetta kesällä 2015 suurimmaksi pakolaiskriisiksi sitten toisen maailmansodan. Yleisradion toimittaja Maria Stenroos kutsui kriisiä kansainvaellukseksi. Hallitsematon siirtolaisvirta on aiheuttanut eripuraa EU:n jäsenvaltioiden kesken, sillä siirtolaisten aiheuttamaa kuormitusta ei ole jaettu tasan. Eniten turvapaikanhakijoita ovat vastaanottaneet Saksa ja Ruotsi.


title: Euroopan pakolaiskriisi

text: Ihmissalakuljetuksesta on tullut aseellisiin järjestöihin ja alueellista valtaa pitäviin heimoihin kytköksissä olevien ammattimaisten rikollisliigojen pyörittämää kauppaa. Pariisissa toimivan siirtolaisasiantuntijan mukaan tilanne uhkaa vapaata liikkumista EU-maissa. Syyskuun 2015 alussa Saksan liittokansleri Angela Merkel varoitti ihmisten vapaata liikkuvuutta helpottavan Schengenin sopimuksen olevan uhattuna


title: Euroopan pakolaiskriisi

text: Yhdysvaltain presidentti Barack Obama kehui Saksaa siitä, että se on ottanut johtavan roolin pakolaisten vastaanottamisessa. Obama päätti syyskuussa 2015, että Yhdysvallat ottaa vastaan ainakin 10 000 Syyrian pakolaista budjettivuonna 2016.


title: Euroopan pakolaiskriisi

text: Amnesty International ja Human Rights Watch ovat kritisoineet etsintä- ja pelastusoperaatioiden rahoitusta. Amnesty International on sanonut, että EU "kääntää selkänsä vastuunkannolleen ja saattaa selvästi tuhansien ihmisten hengen uhatuksi".


title: Euroopan pakolaiskriisi

text: Unkari pyrki rajoittamaan siirtolaisten tuloa maahan rakentamalla raja-aidan Serbian vastaiselle rajalle kesällä 2015. Syyskuussa Unkari ilmoitti aitaavansa myös Kroatian ja Romanian rajansa.


title: Euroopan pakolaiskriisi

text: Tanskan maahanmuuttoviraston apulaisjohtaja sanoi lokakuussa 2017, että 700 tutkittua turvapaikanhakijaa, jotka sanoivat että heitä vainotaan ja sorretaan, sanoivat olevansa kansalaisuudettomia Kuwaitista. Heistä 634 ei viraston mukaan paennut Kuwaitista, vaan he olivat Irakista, jonka takia heidän hakemuksensa hylättiin kesällä.


title: Euroopan pakolaiskriisi

text: Saksassa maahanmuuttoa jyrkästi vastustava liikehdintä on keskittynyt etenkin maan itäosiin. Idän osavaltiot ovat heikomassa taloudellisessa tilanteessa suhteessa länteen. Maahanmuuttoa ja islamia vastustava Pegida-liike aloitti toimintansa Dresdenissä syksyllä 2014, josta se levisi nopeasti muihin Itä-Saksan kaupunkeihin, joissa myös oikeistopopulistinen Vaihtoehto Saksalle -puolue on saanut viime vuosina jalansijaa. Valtaväestön epäluuloja ovat ruokkineet etenkin rikosluvut, joissa nuoret maahanmuuttajamiehet ovat yliedustettuina.


title: Euroopan pakolaiskriisi

text: Saksan liittovaltion tilaama tutkimuksen mukaan Ala-Saksin väkivaltarikosten määrä kasvoi yli 10 prosenttia vuodesta 2014 vuoteen 2016. Yli 90 prosenttia kasvusta katsottiin johtuvan turvapaikanhakijoista.


title: Euroopan pakolaiskriisi

text: Syyskuun lopulla 2015 EU:n sisäministerien kokous päätti 120 000 turvapaikanhakijan sijoittamisesta kahden vuoden aikana. Heistä 66 000 on suunniteltu siirrettäväksi ensimmäisen vuoden aikana Italiasta ja Kreikasta muihin EU:n jäsenmaihin selvästi suojelun tarpeessa olevia turvapaikanhakijoita. Etusija annetaan Irakista, Syyriasta ja Eritreasta tulleille. Siirtäminen vastaanottajamaihin oli määrä alkaa kahden kuukauden kuluessa. Myöhemmin siirrettävä määrä nousi 160 000 henkeen.


title: Euroopan pakolaiskriisi

text: Sijoitettavien turvapaikanhakijoiden määrä tiettyä maata kohden on päätetty kunkin maan väkiluvun, talouden koon ja keskimääräisen turvapaikkahakemusten määrän perusteella. Italiasta on tarkoitus siirtää 15 600 ja Kreikasta 50 400 turvapaikanhakijaa muihin jäsenmaihin vuoden kuluessa. Lisäksi 54 000 turvapaikanhakijaa pyritään sijoittamaan Italiasta ja Kreikasta tai muusta jäsenmaasta, johon tulee poikkeuksellisen paljon turvapaikanhakijoita. Päätöksessä ilmoitetaan kohdemaat vain alkuvaiheen 66 000 siirrettävälle hakijalle.


title: Euroopan pakolaiskriisi

text: Myös päätöstä vastustaneet maat joutuvat ottamaan vastaan turvapaikanhakijoita, ensi vaiheessa Unkari (1 294), Tšekin tasavalta (1 591), Slovakia (802) ja Romania (2 475). Päätettäessä tyhjää äänestäneeseen Suomeen tullee ensi vaiheessa 982 turvapaikanhakijaa Kreikasta ja 304 Italiasta. Eniten ottaa Saksa, yhteensä 17 036 hakijaa. Ruotsissa eritrealaisia on sijoitettu muun muassa Luulajaan. Heinäkuuhun 2017 mennessä kaikista siirroista vain 14 % on saatu toteutettua. Syynä on, että koko järjestelmä on kuitenkin jo vanhentunut – pakolaissiirrot koskevat vain eritrealaisia ja syyrialaisia – nyt Italiaan saapuu ihmisiä Länsi-Afrikasta. Suurin osa uusista tulijoista jää järjestelmän ulkopuolelle.


title: Euroopan pakolaiskriisi

text: YK:n pakolaisjärjestön UNHCR:n mukaan nyt hyväksytty suunnitelma ei yksinään ole riittävä pakolaiskriisin ratkaisemiseksi. Sen mukaan sopimuksen piiriin kuuluvien turvapaikanhakijoiden määrää pitää todennäköisesti nostaa huomattavasti.


title: Euroopan pakolaiskriisi

text: Vuonna 2014 Suomeen saapui 1 030 kiintiöpakolaista ja 3 651 turvapaikanhakijaa. Pakolaiskiintiö oli 750 henkeä vuosina 2013 ja 2014. Vuoden 2014 turvapaikkapäätöksistä myönteisiä oli 1 346 ja kielteisiä 2 050. Oleskelulupia Suomen turvapaikkayksikkö myönsi vuonna 2013 eri perusteilla yhteensä 1 827, joka oli 45 prosenttia kaikista turvapaikkapäätöksistä.


title: Euroopan pakolaiskriisi

text: Turvapaikkapäätöksiä tehtiin vuonna 2014 eniten irakilaisille (789), sekä venäläisille (295), ukrainalaisille (259), somalialaisille (246) ja nigerialaisille (241). Hakijoita oli vuonna 2014 yhteensä 3 651. Vuonna 2014 turvapakkahakemusten keskimääräinen käsittelyaika oli 170 vuorokautta.


title: Euroopan pakolaiskriisi

text:
Lähes joka toisen Suomeen tulevan turvapaikanhakijan henkilöllisyys jää vahvistamatta tavallisesti passin puutteen vuoksi. Joskus turvapaikanhakijoilla ei ole passia lainkaan, mutta he myös piilottavat ja tuhoavat niitä tahallaan henkilöllisyytensä salaamiseksi. Turvapaikanhakijoiden henkilöllisyyden selvittämisaste nousi vuonna 2018 huomattavasti. Tähän lienee suurin syy oli se, että selvitettävää on vähemmän, kun turvapaikanhakijoiden määrä laski vuoden 2015 luvuista noin kymmenesosaan. Vuonna 2016 sisäministeriön kansliapäällikkö Päivi Nerg oli sitä mieltä, että ”Suomi on siinä aivan kärjessä, että me tiedetään jokainen henkilö, joka tänne on tullut, minkälaisella taustalla hän on tullut”.
13. lokakuuta 2015 mennessä Suomesta oli hakenut kuluvan vuoden aikana turvapaikkaa 21 889 henkilöä. Sisäministeriö arvioi 50 000 henkilön hakevan Suomesta turvapaikkaa vuonna 2015, mutta toteutunut luku jäi lopulta 32 476:een.


title: Euroopan pakolaiskriisi

text: Elokuussa Suomeen tuli 2 894 turvapaikanhakijaa ja syyskuussa 10 836. Syyskuun toisella viikolla Suomesta haki turvapaikkaa 1 683 henkilöä. Syyskuun toisen viikon turvapaikanhakijoista 1 348 eli 80 prosenttia oli kotoisin Irakista. Somaliasta tulijoita oli 122 ja Afganistanista 65. Syyskuun seitsemän viimeisen päivän aikana (24.–30. syyskuuta) turvapaikanhakijoita tuli Suomeen 3 555. Lokakuun ensimmäisen seitsemän päivän aikana saapui 2 853 turvapaikanhakijaa eli lähes yhtä paljon kuin koko elokuussa. 1.–7. lokakuuta perheiden osuus on ollut 31 % turvapaikanhakijoista, yksinäisten miesten osuus on laskenut syyskuun 72 prosentista 65 prosenttiin ja alaikäisten osuus kasvanut syyskuun 2,2 prosentista 4,1 prosenttiin.


title: Euroopan pakolaiskriisi

text: Vuoden 2017 alustavien tilastojen mukaan Suomesta haki turvapaikkaa noin 5 100 henkeä. Kielteisiä päätöksistä oli 43 prosenttia, myönteisiä 40, tutkimatta jätettyjä 11 ja rauenneita 6 prosenttia.


title: Euroopan pakolaiskriisi

text: Syyskuussa 2015 Pohjois-Suomessa aloitettiin tehostettu rajavalvonta, jossa rajavartiolaitoksen, poliisin ja tullin tarkoituksena on tavoittaa kaikki rajan luvatta ylittäneet rekisteröintiä varten. Sisäministeri ilmoitti, että Suomeen perustetaan järjestelykeskuksia, josta turvapaikanhakijat siirretään myöhemmin vastaanottokeskuksiin. Syyskuun lopulla puolustusvoimien 30 hengen, pääasiassa varusmiehistä koostuva osasto lähetettiin Tornion rajalle auttamaan poliisia järjestelykeskuksen sisäänottotarkastuksissa, alueen suojaamisessa, sekä turvapaikanhakijoiden ohjaustehtävissä. Suomen tulli siirsi Tornioon myös kymmeniä henkilöstön jäseniä muualta maasta ja toi rajalle siirrettävän läpivalaisuauton, jolla voidaan läpivalaista esimerkiksi rekka tai bussi. Ulkomaalaisvalvontaa tehostettiin myös sisämaassa.


title: Euroopan pakolaiskriisi

text: Sisäasiainministeriö kutsui syyskuussa viestintäyhtiöitä kehittelemään ministeriön johdolla juttusarjoja ja kampanjoita turvapaikanhakijoista. Tilaisuudessa oli ministeriön omaa tiedotusväkeä, sekä kutsuttuna olivat ainakin Miltton ja SEK&Grey, tuotantoyhtiö Gimme Ya Wallet, Yle ja Radio Helsinki. Myös muun muassa Supercellin, Suomen Punaisen Ristin ja turvapaikanhakijoita auttavien ryhmittymien edustajia kutsuttiin mukaan. Sisäministeriön viestintäpäällikön mukaan kokoontumisen taustasyy oli Suomeen pyrkineiden turvapaikanhakijoiden suuri määrä. Ministeriö halusi kutsua markkinointiviestinnän ja viestinnän toimijoita pohtimaan, miten turvapaikanhakijakysymys pitäisi Suomessa kohdata. Ministeriö halusi myös rakentaa luottamusta tilanteessa, jossa oli suuri määrä turvapaikanhakijoita ja miettiä, muuttaako se Suomea ja miten siihen valmistaudutaan.


title: Euroopan pakolaiskriisi

text: Torniossa, Kemissä ja Helsingissä järjestettiin maahanmuuttoa vastustavia mielenosoituksia 19. syyskuuta.


title: Euroopan pakolaiskriisi

text: Mielenosoittajat heittelivät kiviä Suomen Punaisen Ristin työntekijää kohti ja laukoivat ilotulitteita turvapaikan hakijoita kuljettavaa linja-autoa kohtaan Lahden vastaanottokeskuksessa Hennalassa syyskuun 24. ja 25. päivän välisenä yönä. Noin 30–40 mielenosoittajaa, joista yhdellä oli yllään Ku Klux Klan asu, heiluttivat Suomen lippuja. Poliisi epäili toimittajan kehottaneen Ku Klux Klan -asuista pitelemään lippua kuvaamista varten, mutta lippu ei ollut hänellä kauan, mies ei osallistunut rauhattomuuksiin, eikä hänellä ollut asua enää pakolaisten linja-auton tullessa. Kouvolassa heitettiin polttopullo hätämajoitustilan ovelle 24. syyskuuta 2015.


title: Euroopan pakolaiskriisi

text: Turun Runosmäkeen suunnitellun turvapaikanhakijoiden hätämajoitustilan ikkunoita rikottiin ja rakennuksen ulko-ovea yritettiin polttaa 26. syyskuuta. Asukkaat järjestivät turvapaikanhakijoita vastustavan mielenosoituksen.


title: Euroopan pakolaiskriisi

text: Helsingissä järjestettiin 3. lokakuuta Rajat kiinni! -mielenosoitus joka vastusti turvapaikanhakijoiden hallitsematonta maahantuloa. Loppu rasismille -tapahtuman mielenosoittajat puolestaan osoittivat mieltään Suomessa ilmenevää muukalaisvihamielisyyttä vastaan. Poliisi otti kiinni kuusi henkilöä ja kahta poliisiautoa vaurioitettiin. Osa Loppu rasismille -mielenosoittajista heitteli kananmunia poliisia kohti, yksi hyökkäsi poliisin kimppuun ja yksi vaurioitti poliisiautoa, kaksi viimeksi mainittua poliisi otti kiinni.


title: Euroopan pakolaiskriisi

text: 9. lokakuuta neljän miehen porukka usutti Jyväskylässä koiransa kolmen turvapaikanhakijan kimppuun. Poliisi ilmoitti tutkivansa tapahtumia ainakin epäiltynä pahoinpitelynä.


title: Euroopan pakolaiskriisi

text: 10. lokakuuta Hommaforumin järjestämään, Jotain rajaa -mielenosoitukseen Helsingissä otti osaa poliisin mukaan noin 250 henkilöä ja vastamielenosoitukseen noin 150 henkilöä. Osa vastamielenosoittajista oli naamioitunut. Jotain rajaa -mielenosoituksessa vaadittiin muun muassa Suomen rajojen väliaikaista sulkemista turvallisista maista, kuten Ruotsin kautta tuleville turvapaikanhakijoille. Puhujina esiintyivät muun muassa eurokansanedustaja Jussi Halla-aho ja Viron entinen ulkoministeri Kristiina Ojuland. Vastamielenosoitus pyrki häiritsemään mielenosoitusta metelöimällä. Poliisi eristi vastamielenosoituksen ja mielenosoitus sujui rauhallisesti.


title: Euroopan pakolaiskriisi

text: Elokuun 18. päivänä vuonna 2017 Turun iskun tehneen marokkolaismiehen on kerrottu tulleet Suomeen turvapaikanhakijana vuonna 2016.


title: Euroopan pakolaiskriisi

text: Iltalehden lokakuussa 2015 julkaiseman 1 124 henkilöä kattaneen mielipidetutkimuksen mukaan yli puolet suomalaisista tahtoisi rajoittaa turvapaikanhakijoiden pääsyä maahan. 24 prosenttia vastanneista ei päästäisi Suomeen enää yhtään turvapaikanhakijaa ja 32 prosentin mielestä heitä pitäisi päästää maahan nykyistä vähemmän. 31 prosenttia vastanneista piti Suomen turvapaikkapolitiikkaa sopivana. 59 prosenttia oli sitä mieltä, että turvapaikanhakijoille maksettavia tukia pitäisi leikata. Otos oli muodostettu siten, että se vastaa Suomen aikuisväestöä, virhemarginaali oli noin 2,5 prosenttiyksikköä.


title: Euroopan pakolaiskriisi

text: Vaasan yliopiston tekemän ja sisäministeriön maaliskuussa 2017 julkaiseman mielipidetutkimuksen mukaan turvapaikkatilanteessa huolestuttaa suomalaisia eniten koko yhteiskuntaa leimaava polarisaatiokehitys. Leimautumisen mahdollisuus koetaan hyvin suurena, olipa mielipide turvapaikkakysymykseen mikä tahansa, eikä omaa mielipidettä koeta voitavan esittää suoraan ja mahdollisuudet asialliseen, tietopohjaiseen keskusteluun esimerkiksi turvapaikkapolitiikasta koetaan heikoiksi. Läpi aineiston kannatusta sai esikotouttaminen Tutkimuksen mukaan korostui näkemys, että Suomen tulisi panostaa nykyistä enemmän sekä kehitysapuun että hyödyntää paremmin kiintiöpakolaisjärjestelmää. Turvapaikanhakujärjestelmää toivotaan kehitettävän siten, että kipeimmin apua tarvitsevat saisivat sitä varmimmin. Suomalaisia huolestuttivat myös turvallisuuteen liittyvät kysymykset ja erityisesti kielteisen turvapaikkapäätöksen saaneisiin laittomasti maassa oleskeleviin henkilöihin suhtauduttiin kriittisesti.


title: Euroopan pakolaiskriisi

text: Monet Suomesta turvapaikkaa hakeneet henkilöt ovat peruneet hakemuksiaan ja haluavat takaisin kotimaahan, sillä Suomi on ollut heille pettymys, eikä palvelu vastaanottokeskuksessa ole vastannut heidän odotuksiaan. Joillekin ihmissalakuljettajat ovat antaneet väärän kuvan Suomesta. Osa on toivonut saavansa tehdä töitä ja kokenut toimettomuuden ja elämän vastaanottokeskuksissa turhauttavana. Myös kulttuurieroihin liittyvät syyt ovat vaikuttaneet perumisiin: suomalaista ruokaa pidetään ihmisille kelpaamattomana koiranruokana, ja turvapaikanhakijat ovat joutuneet osallistumaan omien majoitustilojensa siivoamiseen ja keittiötöihin. Suomalais-irakilaisen rauhanneuvottelijan ja Irakin asioiden tuntijan Hussein al-Taeen mukaan vuonna 2003 Saddamin vallan kaatumisen jälkeen Irakiin kasvoi rahakas ja suhteellisen koulutettu uusi sukupolvi, joka haluaisi mahdollisimman kauas kaikista alueen konflikteista. Nämä miehet ja pojat olivat tottuneet syömään hyvää ruokaa, ja he muodostivat merkittävän osa Suomeen kriisin aikana tulleista irakilaisista. Myös kallis tupakka, kylmä sää ja baarien puuttuminen ajavat takaisin kotimaahan tai Ruotsiin.


title: Euroopan pakolaiskriisi

text: Suomen valtio järjestää muun muassa Irakiin palaaville tilauslentoja. Valtio maksaa paluulentojen kustannukset.


title: Euroopan pakolaiskriisi

text:
Maahanmuuttovirasto voi tehdä käännytyspäätöksen turvapaikanhakijalle, joka on hakenut oleskelulupaa kansainvälisen tai tilapäisen suojelun perusteella, mutta jolle ei ole myönnetty oleskelulupaa millään perusteella. Hakijalle voidaan määrätä samalla 30 päivän aika, jonka kuluessa hän voi poistua maasta vapaaehtoisesti. Poliisi panee täytäntöön käännyttämisen, eli maasta poistamisen. Viranomaiset voivat myös järjestää kielteisen turvapaikkapäätöksen saaneelle ulkomaalaiselle palautuslennon takaisin lähtömaahansa.
Kesäkuussa 2018 Irak kieltäytyi enää ottamasta vastaan Suomen palauttamia perusteettomia turvapaikanhakijoita, ja palautettavat palautettiin Bagdadin lentokentältä takaisin Helsinkiin.


title: Euroopan pakolaiskriisi

text: Sisäministeri Paula Risikon Valtakunnallisessa turvallisuusseminaarissa esittämän turvapaikkahakijatilanneraportin mukaan tammikuussa 2017 yhteensä 15 663 hakijaa oli saanut kielteisen päätöksen. Näistä kielteisen päätöksen saaneista 1 569 oli itsenäisesti poistunut maasta, 5 543 oli poistettu maasta ja 2 411 paluuta oli tuettu Kansainvälisen siirtolaisuusjärjestön IOM:n kautta.


title: Euroopan pakolaiskriisi

text: Poliisiammattikorkeakoulun tutkimuksen mukaan vuonna 2016 turvapaikanhakijoista tehdyt rikosilmoitukset koskivat useimmiten vastaanottokeskuksessa tapahtuneita pahoinpitelyjä tai uhkailuja. Seuraavaksi yleisimpiä olivat epäilyt omaisuusrikoksista, seksuaalirikoksista sekä vastaanottokeskuksiin ja niiden henkilökuntaan kohdistuneista rikoksista. Rikosepäilyistä yli puolet oli turvapaikanhakijoiden välisiä tapauksia. Vastaanottokeskuksissa tapahtuneissa rikoksissa oli usein kyse kulttuuriin ja uskontoon liittyvistä erimielisyyksistä. Toinen esiin tullut syy ongelmille oli turvapaikanhakijoiden tyytymättömyys vastaanottokeskusten oloihin, mikä purkautui rikoksina vastaanottokeskuksia ja niiden henkilökuntaa kohtaan. Omaisuusrikokset olivat useimmiten yrityksiin kohdistuneita näpistyksiä tai myymälävarkauksia. Kaikista rikokseen epäillyistä 62 prosenttia oli Irakin kansalaisia ja 95 prosenttia miehiä. Uhreista noin kaksi kolmasosaa oli miehiä ja noin puolet irakilaisia.


title: Euroopan pakolaiskriisi

text: Ulkomaan kansalaisten tekemiksi epäiltyjen raiskausrikosten määrä kasvoi yli 40 prosenttia vuonna 2016. Kaikkien seksuaalirikosten osalta turvapaikanhakijoiden osuus tekijöistä oli 7–8 prosenttia. Keskusrikospoliisin analyysin mukaan tuhatta Suomessa oleskelevaa Irakin kansalaista kohden oli 12,9 seksuaalirikosepäilyä. Afganistanilaisten suhteellinen luku 10,9. Tuhatta Suomen kansalaista kohden vastaava luku oli 0,3. Poliisiammattikorkeakoulun tutkimuksen mukaan turvapaikanhakijoiden vuonna 2016 tekemien seksuaalirikosten uhreista 46 prosenttia oli alle 18-vuotiaita. Seksuaalirikoksen uhri oli useimmiten suomalainen nainen.


title: Euroopan pakolaiskriisi

text: Kirkkonummen Evitskogiin saapuneista turvapaikanhakijoista koitui maahanmuuttovirastolle 235 000 euron lasku. Summa käsitti 2,5 viikon majoituksen ja ruoan. Vuoden 2016 menoiksi oltiin arvioitu 4,8 miljoonaa euroa joka toteutui 8,4 miljoonaan euroon. SPR myönsi että Evitskogin kustannukset olivat normaalia suuremmat, mutta vetosi tapauksessa kiireeseen. SPR osti myös ruoka, siivouspalvelut ja kiinteistönhoidon Evitskogiin ilman kilpailutusta kiireen vuoksi.


title: Euroopan pakolaiskriisi

text: Suomen Kuvalehden saamien tietojen mukaan vuonna 2015 turvapaikanhakijoista koitui 90,1 miljoonan euron lisäkulut. Vuonna 2016 ylimääräiset kulut paisuivat 824,5 miljoonaan euroon. Vuonna 2017 lisäkulut olivat 638,5 miljoonaa euroa ja vuoden 2018 arvio on 485 miljoonaa euroa.


title: Jeanette Björkqvist

text: Jeanette Björkqvist (s. 1973 Porvoo) on suomenruotsalainen kirjailija ja toimittaja. Hän on työskennellyt uutistoimittajaan Hufvudstadsbladetissa Helsingissä, Svenska Dagbladetin avustajana Helsingissä ja vuodesta 2016 freelancerina. Björkqvist on vakiovieras radio-ohjelmassa "Eftersnack" ja on ollut mukana Aamu-TV:n perjantaipaneelissa "Jälkiviisaat". Hän sai vuonna 2010 Euroopan Unionin journalistipalkinnon ja 2011 Midaspalkinnon reportaasistaan "Det oönskade folket", joka käsitteli itäeurooppalaisia romaneja. Keväällä 2014 sai Ruotsalaisessa teatterissa ensi-iltansa näytelmä "Kvinna till salu", jossa Björkqvist oli yksi kirjoittajista. Näytelmä sai suomenruotsalaisen näytelmäkirjailijapalkinnon 2014. Syksyllä 2015 Björkqvist sai vuoden Fredrika Runebergin stipendin ja vuonna 2017 hänelle myönnettiin Topeliuspriset.


title: Allan (jalkapalloilija, 1997)

text: Allan Rodrigues de Souza (taiteilijanimeltään "Allan", s. 3. maaliskuuta 1997 Porto Alegre) on brasilialainen jalkapalloilija, joka edustaa Jupiler Pro Leaguessa pelaavaa Sint-Truidensea lainalla Englannin Valioliigan Liverpoolista. Pelipaikaltaan vasenjalkainen Allan on keskikenttäpelaaja.


title: Allan (jalkapalloilija, 1997)

text: Allanin kasvattajaseura on Internacional. Elokuussa 2015 Allan siirtyi seurasta Englannin valioliigan Liverpool FC:hen. Syyskuussa 2015 Allan siirtyi loppukauden kattavalla lainasopimuksella Suomen Veikkausliigassa pelaavaan Seinäjoen Jalkapallokerhoon. Hän pelasi loppukauden aikana kahdeksassa Veikkausliigan ottelussa tehden kaksi maalia, kun SJK juhli seurahistoriansa ensimmäistä mestaruutta.


title: Allan (jalkapalloilija, 1997)

text: Seurajoukkuetasolla


title: Kalevan kisat 2016

text: Kalevan kisat 2016 eli yleisurheilun Suomen-mestaruuskilpailut järjestettiin 21.–24. heinäkuuta 2016 Oulussa Raatin stadionilla.


title: Kalevan kisat 2016

text: Kaikkiaan kisat olivat 115:nnet ja kuudennet Oulussa pidettävät. Aikaisemmin Kalevan kisat on järjestetty kaupungissa vuosina 1964, 1971, 1981, 1990 ja 1998. Kisat myönnettiin Oululle myös vuodelle 2008, mutta se joutui luopumaan niiden järjestämisestä kenttäolosuhteiden vuoksi. Kisojen järjestäjäseurana toimi Oulun Pyrintö.


title: 25I-NBOMe

text: 25I-NBOMe (2C-I-NBOMe, N-Bomb, Cimbi-5, myös lyhennettynä ”25I”) on huumausaineena käytetty kemikaali. Se on johdettu kemiallisesti 2C-I-muuntohuumeesta.


title: 25I-NBOMe

text: Aineen löysi kemisti Ralf Heim Freie Universität Berlinissä 2003, ja hän julkaisi kemikaalista väitöskirjan. Saman aineen kehitti myöhemmin Purduen yliopistossa David Nicholsin johtama tutkijaryhmä.


title: 25I-NBOMe

text: Aineen radioaktiivista hiili-11:tä sisältävä versio, Cimbi-5, kehitettiin avuksi positroniemissiotomografiaan.


title: 25I-NBOMe

text: Vaikka 25I-NBOMe keksittiin jo 2003, sen päihdekäyttö ei ollut erityisen suosittua ennen vuotta 2010, jolloin sitä myytiin ensin muuntohuumeisiin erikoistuneissa kaupoissa. Vuonna 2014 25I-NBOMe oli kaikkein suosituin kemikaali .


title: 25I-NBOMe

text: Aineen on laajalti huhuttu olevan nieltynä epäaktiivinen; vaikka toisaalta, tätä väitettä ei ole pystytty kumoamaan, ja yliannostuksia on sattunut myös nautittaessa ainetta nieltynä. Yleiset annostelutavat ovat limakalvoilta: tavallisesti annos asetetaan hampaiden ja posken väliin, kielen alle tai nuuskataan. Kielen alta tai huulen limakalvoilta imeytettynä ainetta käytetään LSD:n tavoin imupaperilappuihin imeytettynä.


title: 25I-NBOMe

text: Aineella on voimakas kitkerä ja metallinen maku, mutta sen tunnistaminen maistamalla on hyvin vaarallista. Aine on kuitenkin tunnistettavissa kemiallisesti väriä vaihtavilla kertakäyttötestereillä.


title: 25I-NBOMe

text: Erowid-sivun mukaan tyypillinen annos on 500-800 mikrogrammaa (µg) suun limakalvoilta imeytettynä. Kevyt annos on 200-600 µg ja vahva 700-1500 µg. Ainetta voi myös nuuskata samoin annosmäärin. Suun kautta imeytettynä täydet vaikutukset ilmenevät noin 30-120 min jälkeen annoksen ottamisesta ja kestävät 6-10 tuntia. Nuuskattuna täydet vaikutukset alkavat noin 10-30 min ja kestävät 4-6 tuntia.


title: 25I-NBOMe

text: Koska aineen annoskoot ovat pieniä, on hyvin vaikeaa ilman laboratorio-olosuhteita mitata sopivia annoksia. Yliannostusriski on siksi huomattava.


title: 25I-NBOMe

text: 25I-NBOMe:n vaikutuksia on verrattu LSD:hen, 2C-I:hin ja DOI:hin. 25I-NBOMe:tä käyttäneet ovat kertoneet että vaikutuksen alaisina he ovat saaneet LSD:hen verrattuna enemmän negatiivisia kokemuksia. Jotkut kertovat aineen vaikuttavan samalla tavoin kun esimerkiksi ekstaasi ja LSD annosteltuna yhtä aikaa.


title: 25I-NBOMe

text: 25I-NBOMe:n käyttö voi aiheuttaa hengenvaarallisen myrkytyksen, ja sen käyttö on johtanut useisiin kuolemantapauksiin ympäri maailman..Nopeasti kehittyvä sietokyky eli toleranssi on tyypillinen sivuoire monissa psykedeeleissä kuten 25I-NBOMe ja LSD. Näiden aineiden käytöstä johtuva toleranssi saattaa lisätä toleranssia muihin psykedeeleihin.


title: 25I-NBOMe

text: 25I-NBOMe on luokiteltu huumausaineeksi Suomessa.


title: Habiganjin piirikunta

text: Habiganjin piirikunta () on yksi Bangladeshin koillisosassa sijaitsevan Sylhetin alueen neljästä piirikunnasta. Piirikunnan pinta-ala on 2 637 neliökilometriä ja väkiluku 2 089 001 (VL 2011). Piirikunnan keskus on Habiganj (63 892 as., 2011).


title: Habiganjin piirikunta

text: Piirikunnan naapureina ovat lounaassa Brahmanbarian, lännessä Kishorganjin, pohjoisessa Sylhetin ja idässä Moulvibazarin piirikunta sekä etelässä Intian Tripuran osavaltio.


title: Habiganjin piirikunta

text: Piirikunta jakautuu paikallistasolla kahdeksaan upazilaksi kutsuttuun osaan.


title: Habiganjin piirikunta

text: Habiganjin piirikunta on viljelyalaltaan ja tuotantomäärältään Bangladeshin toiseksi merkittävin teealue, joka tuotti vuonna 2013 yhteensä 15,1 miljoonaa teekiloa.


title: Hymyilevä Apollo

text: Hymyilevä Apollo on Eino Leinon runoelma vuodelta 1898. Se on viimeinen osa kolmiosaisesta runoelmasta Hymni, joka julkaistiin kokoelmassa "Sata ja yksi laulua". Hymyilevä Apollo julkaistiin erillisenä teoksena vuonna 2003. Se sisältää 33 runomittaan kirjoitettua kahdeksan säkeen mittaista runoa.


title: Hymyilevä Apollo

text: Suvaitsevaisuutta ja lähimmäisenrakkautta ylistävä runoelma ilmentää nuoren Leinon optimistista ihmisyysuskoa.


title: Hymyilevä Apollo

text: Yleisradiolla on perinteenä lukea Hymyilevää Apolloa ääneen radiossa uudenvuoden yönä.


title: Hymyilevä Apollo

text: Tuure Kilpeläinen ja Kaihon Karavaani julkaisivat vuonna 2014 Leinon runoon perustuvan kappaleen "Hymyilevä Apollo", joka on Käpälikkö-albumin aloitusraita.


title: Bristol (auto)

text: Bristol on vuonna 1945 perustettu englantilainen automerkki. Ylellisiä Bristol-autoja valmistaa Bristol Cars -yhtiö, joka on lentokonevalmistaja Bristol Aeroplane Companyn tytäryhtiö.


title: Bristol (auto)

text: Ensimmäinen Bristol-auto valmistui vuonna 1947. Se oli rakennettu BMW 327:n piirustusten perusteella, jotka tehdas oli saanut haltuunsa sodan jälkeen BMW:ltä. Ensimmäinen neliovinen Bristol oli vuosina 1953–1957 valmistettu 405-malli. Siinä oli kuusisylinterinen 1 971 cm³ moottori teholtaan 78 kW (107 hv). Bristol 405 -mallia valmistettiin noin 300 kappaletta.


title: Chittagongin piirikunta

text: Chittagongin piirikunta () on yksi Bangladeshin kaakkoisosassa sijaitsevan Chittagongin alueen yhdestätoista piirikunnasta. Piirikunnan pinta-ala on 5 283 neliökilometriä ja väkiluku 7 616 352 (VL 2011). Piirikunnan keskus Chittagong (2 592 439 as., 2011), joka on Bangladeshin toiseksi väkirikkain kaupunki.


title: Chittagongin piirikunta

text: Piirikunta rajoittuu lännessä Bengalinlahden pohjoisosaan, luoteessa Fenin piirikuntaan ja pohjoisessa Intian Tripuran osavaltioon, idässä Khagracharin, Rangamatin ja Bandarbanin sekä etelässä Cox's Bazarin piirikuntaan.


title: Chittagongin piirikunta

text: Piirikunta on viljelyalaltaan ja tuotantomäärältään Bangladeshin kolmanneksi tärkein teealue, joka tuotti 6,6 miljoonaa teekiloa vuonna 2013.


title: Jasper Stuyven

text: Jasper Stuyven (s. 17. huhtikuuta 1992 Leuven) on belgialainen maantiepyöräilijä. Hän aloitti ammattilaisuransa Trek Factory Racing -tallissa 2014, ja edustaa edelleen samaa joukkuetta, nykyiseltä nimeltään Trek-Segafredo.


title: Jasper Stuyven

text: Stuyven voitti junioreiden maantieajon maailmanmestaruuden Moskovassa 2009 ennen Arnaud Démarea. Espanjan ympäriajossa 2015 hän voitti Murciaan päättyneen kahdeksannen etapin.


title: Jasper Stuyven

text: Lähteet: Pro Cycling Stats, Cycling Archives


title: Joe 17

text: Joe 17 on nostokölillä varustettu yksityyppi monitoimipurjevene, jolla on oma aktiivinen luokkaliittonsa. Purjevene on 5,27 metriä pitkä ja sen leveys on 2,00 metriä. Syväystä veneellä on 0,5 metristä yhteen metriin. Purjeveneen uppouma on 480 kg. Maston korkeus veneessä on 7,4 metriä. Purjeveneen on suunnitellut Hans Groop ja veneet on valmistettu Suomessa.


title: Joe 17

text: Joe 17 on uppoamaton sekä itseoikaiseva, ja sen merikelpoisuus on riittävä normaaliin saaristopurjehdukseen. Joe 17 on helposti trailerilla siirrettävissä vesistöstä toiseen tavallisen henkilöauton vetämänä. Veneitä purjehtii Suomessa yli 400, ja myytäväksi tulee vuosittain kymmeniä käytettyjä veneitä. Hintataso on kunnosta ja varustuksesta riippuen 1500-5500 €.


title: Brewster (auto)

text: Brewster on vuosina 1915–1925 valmistettu yhdysvaltalainen automerkki. Kymmenen vuoden aikana Brewster-tehdas valmisti vain 300 autoa.


title: Brewster (auto)

text: Brewster-autojen tuntomerkki oli soikea jäähdyttimen säleikkö. Brewster Knight -mallissa oli 4 536 cm³ nelisylinterinen rivimoottori. Moottorin tyyppi oli luistiventtiilimoottori. Mallissa monet sähkölaitteet olivat vakiovarusteita.


title: Brewster (auto)

text: Brewster oli alkuaan hevoskärryjen valmistaja. Tehdas valmisti myös koreja eri autotehtaille. Brewster & Co. -yhtiön lentokoneosastosta sai alkunsa Brewster Aeronautical Corporation -yhtiö.


title: Tiesj Benoot

text: Tiesj Benoot (s. 11. maaliskuuta 1994 Gent) on belgialainen maantiepyöräilijä. Hän aloitti ammattilaisuransa harjoittelijana Lotto-Belisol-tallissa syksyllä 2014 ja edustaa edelleen samaa joukkuetta, nykyiseltä nimeltään Lotto Soudal.


title: Tiesj Benoot

text: Benoot voitti Strade Bianchen 2018 karattuaan Roman Bardet'lta ja Wout Van Aertilta 12 kilometriä ennen maalia.


title: Tiesj Benoot


title: Siuron rautatieasema

text: Siuron rautatieasema on junakohtauspaikkana toimiva rautatieliikennepaikka Tampere–Pori-radalla Siuron taajamassa Nokian kaupungin alueella.


title: Siuron rautatieasema

text: Siuron rautatieasema kuuluu Porin radan alkuperäisiin liikennepaikkoihin. Asema sijoitettiin silloisen Pirkkalan pitäjän rajalla sijainneen Siuronkosken tuntumaan sen itäpuolelle. Kosken länsiranta kuului Suoniemen kuntaan ja koskea myöten kulki myös Turun ja Porin läänin sekä Hämeen läänin raja. Sijainti oli aluksi melko syrjäinen, mutta liikenteellisesti hyvä, sillä kosken pohjoispuolelta kulki vesireitti Hämeenkyröön. Siuron asemarakennus rakennettiin Oulun radan pysäkin tyyppipiirustusten mukaan vuonna 1895 – samanlaisena kuin esimerkiksi Nokian, Karkun, Kauvatsan ja Nakkilan rautatieasemat samalla rataosalla – ja sitä laajennettiin poikkipäädyllä vuonna 1900. Vuosina 1920–1922 rakennuksen kumpaankin päähän lisättiin siipiosa. Vuonna 1905 ratapihan pääraiteen viereen rakennettiin vesiviskuri ja seuraavana vuonna hirsinen yksipaikkainen veturitalli. Valtionrautatiet rakensi ratapihan kaakkoispuolelle vuonna 1905 rautateiden puutavaratarpeen tyydyttämiseksi sahalaitoksen, joka oli toiminnassa vuoteen 1928 saakka.


title: Siuron rautatieasema

text: Siurosta muodostui tärkeä liikenteen solmukohta. Siuronkosken yläpuolella Jokisjärven rannassa sijaitsi Siuron yläsatama, johon liikennöitiin höyrylaivoin Kyröskoskelta. Rautatieasemalta rakennettiin sivuraiteet sekä yläsatamaan että kosken alapuolelle Kuloveden rantaan. Yläsataman raide kaartui ratapihan länsipäästä alun perin niin jyrkästi, että vaihteen jälkeen radalla oli kääntöpöytä, jolla vaunuja käännettiin noin 80 astetta. Tästä erikoisesta ratkaisusta luovuttiin vuonna 1920, kun yläsataman raide johdettiin pääraiteen poikki sen eteläpuolelle, jossa se kaartui ratapihalle Kuloveden puolelta. Yläsataman raidetta jatkettiin sota-aikana vuosina 1943–1944 Valmetin lentokonetehtaalle Linnavuoreen. Yläsataman raiteen viereistä kalliota louhittiin 1950-luvulla niin, että raide voitiin johtaa suoraan ratapihalle.


title: Siuron rautatieasema

text: Porin rata ylittää Siuronkosken Siuron ratapihan länsipuolella. Rautatiesilta räjäytettiin kansalaissodan aikana 27. maaliskuuta 1918, mutta korjattiin uudelleen käyttöön vielä saman vuoden aikana. Sillan länsipuolelta erkani vielä sivuraide Elvingin sahalle Kuloveden rantaan. Saha oli toiminnassa vuodesta 1912 1940-luvulle saakka.


title: Siuron rautatieasema

text: Liikenteellisesti edullisen sijaintinsa ansiosta Siuronkosken ympäristöstä muodostui tiivis yhdyskunta. Kosken länsipuoliseen Kuljun taajamaan syntyi Suoniemen kunnan hallintokeskus ja Linnavuoren tehtaan ympärille oma asutustaajamansa. Pirkkalan pitäjä jaettiin vuoden 1922 alussa siten, että Siuro tuli kuulumaan Pohjois-Pirkkalaan kuntaan. Pohjois-Pirkkala muuttui kauppalaksi vuoden 1937 alussa ja sen nimeksi vaihtui Nokia vuoden 1938 alussa. Suoniemen kunta liitettiin Nokian kauppalaan vuoden 1973 alussa.


title: Siuron rautatieasema

text: Siuron ja Linnavuoren taajamien asukasluku alkoi laskea voimakkaasti 1900-luvun loppupuolella. Vuonna 1960 asukkaita oli yli 3 000, mutta 2000-luvun taitteessa enää runsaat 2 000. Henkilöliikenne Siuron asemalla lopetettiin vuonna 1989 ja tavaraliikenne vuonna 2002. Tarpeettomaksi jäänyt Linnavuoren rata purettiin vuosina 1986–1988. Vuonna 1985 asemarakennuksesta poistettiin siihen 1920-luvun alussa lisätyt päätyosat rakennuksen ulkonäköön sopimattomina. Siuron aseman ympäristöä on 2000-luvun alussa kunnostettu kulttuurikeskukseksi muistomerkkivetureineen. Museovirasto on luokitellut Siuron asema-alueen valtakunnallisesti merkittäväksi suojelukohteeksi.


title: Päällikkö

text: Päällikkö on henkilö, jonka käskyvallan alaisena on toisia henkilöitä tai jokin organisaatio, laitos tai muu sellainen. Yrityksen organisaatiossa päällikön esimiehinä voivat toimia päällikköä ylempänä hierarkiassa olevat johtajat tai yrityksen toimitusjohtaja. Monissa organisaatioissa päälliköt toimivat eri osaston tai vastuualueen esimiehinä. Osasto tai vastuualue yleensä johdetaan myös päällikön nimikkeeseen, esimerkiksi laatupäällikkö tai suunnittelupäällikkö.


title: AMX-30E

text: AMX-30E (kirjain "E" viittaa sanaan "España") oli taistelupanssarivaunu, joka perustui ranskalaiseen panssarivaunuun AMX 30. Vaikka alun perin Espanjan hallitus pyrki hankkimaan saksalaisia Leopard 1 -taistelupanssarivaunuja, AMX-30 sai lopulta sopimuksen alhaisemman hinnan ja Espanjassa tapahtuvan tuotannon ansiosta. panssarivaunua valmisti vuosina 1974–1983 Espanjan armeijalle Santa Barbara Sistemas.


title: AMX-30E

text: Panssarivaunun oli tarkoitus täydentää Espanjan joukkojen M47- ja M48 Patton -taisteluvaunuja, jotka olivat yhdysvaltalaisvalmisteisia, sekä vähentää armeijan riippuvuutta amerikkalaisesta varustuksesta. Ensimmäiset 19 AMX-30E -panssarivaunua hankittiin vuonna 1970 Ranskasta, ja lisää 180 kappaletta koottiin Espanjassa. Se oli Espanjan ensimmäinen massatuotettu panssarivaunu ja kehitti maan teollisuutta niin, että hallitus arvioi sen pystyivän tuottamaan oman panssarivaunun. Siitä alkoi Lince -panssarivaunuprojektin kehitystyö vuonna 1985. Se tarjosi Santa Barbara Sistemasille myös kokemusta, ja Leopard 2E taistelupanssarivaunun tuotanto aloitettiin loppuvuodesta 2003. Vaikka Santa Barbara Sistemas suoritti lopullisen kokoamistyön, AMX-30En tuotantoon osallistui maan muitakin yrityksiä. Panssarivaunun kokonaisvalmistuksesta peräti 65 prosenttia tehtiin Espanjassa.


title: AMX-30E

text: Vaikka 19 AMX-30E -panssarivaunua sijoitettiin Espanjan Saharan alueelle vuonna 1970, panssarivaunu ei koskaan joutunut tositoimiin. Vuonna 1985 Indonesia ilmaisi kiinnostuksestaan AMX-30E:hen,ja 2004 Espanjan ja Kolumbian hallitukset neuvottelivat noin 40 AMX-30EM2 –panssarivaunun myynnistä. Kumpikaan kauppa ei toteutunut.


title: AMX-30E

text: Vuonna 1960 Espanjan panssarivaunujoukot koostuivat pääasiassa amerikkalaisista M47 Patton -panssarivaunuista, joiden lisäksi oli joitain uudempia M48 Pattoneita. Espanjan armeija oli hankkinut M47-panssarivaunut 1950-luvun puolivälissä, edeltävien Panzer I, T-26 ja Panzer IV –panssarivaunujen korvaajiksi.


title: AMX-30E

text: 1960-luvun alussa Espanja kääntyi eurooppalaisten naapurivaltioidensa puoleen uuden panssarivaunun ostosuunnitelmissa. Espanjan hallitus lähestyi ensin saksalaista Leopard-1 –panssarivaunujen valmistajaa Krauss-Maffeita, ja yritys hakikin vientilupaa Saksan talousministeriöstä. Espanjan asema Natoon kuulumattomana maana tarkoitti, että Saksan turvallisuuspolitiikan koordinoinnista vastaavan liittovaltion turvallisuusneuvoston Bundessicherheitsratin oli arvioitava päätös vientilisenssin myöntämisestä. Neuvosto antoi päätöksen, että Krauss-Maffei voisi allekirjoittaa vientisopimuksen Espanjan kanssa. Kauppasopimuksen kuitenkin esti Britannian työväenpuolueen painostus sillä perusteella, että Leopardin 105 mm L7 -kanuuna oli brittiläistä teknologiaa. Samaan aikaan Espanja testasi ranskalaisia AMX-30 panssarivaunuja 2.-10. kesäkuuta 1964.


title: AMX-30E

text: Toukokuussa 1970 Espanjan hallitus päätti allekirjoittaa sopimuksen ranskalaisen GIAT-yhtiön kanssa AMX-30 –panssarivaunun valmistuksen aloittamisesta. Päätökseen eivät kuitenkaan olleet syynä ranskalaisen panssariajoneuvon edut, vaan syynä oli pikemminkin Britannian haluttomuus myydä L7 –kanuunaa, AMX-30 –vaunun halpa hinta sekä ranskalaisten tarjous sallia Espanjan valmistaa panssarivaunua, ja niin Espanjan armeijan valitsi ranskalaisen panssariajoneuvon.


title: AMX-30E

text: Espanjan puolustusministeriö allekirjoitti 22. kesäkuuta 1970 Ranskan kanssa yhteistyösopimuksen, jossa kuvailtiin suunnitelmat noin 200 panssarivaunun tulevasta hankinnasta Espanjan armeijalle. Näistä 180 tuli valmistaa lisenssillä Espanjassa ja 20 tuli olla Ranskassa valmistettuja.


title: AMX-30E

text: Ennen ensimmäisen valmistuserän päättymistä Espanjan armeija ja Santa Barbara Sistemas allekirjoittivat 27. maaliskuuta 1979 sopimuksen toisesta valmistuserästä, jonka koko oli 100 AMX-30E -panssarivaunua.


title: AMX-30E

text: Kun 200:s AMX-30E toimitettiin vuonna 1980 Espanjan armeijalle, Espanja sai haltuunsa patentin. Tämän ansiosta panssarivaunuun oli mahdollista tehdä pieniä muutoksia tarvitsematta konsultoida GIATia. Lisäksi sen ansiosta paikallisen valmistuksen määrä jokaista rakennettavaa panssarivaunua kohti lisääntyi huomattavasti.


title: Winning Team

text: Winning Team on suomalainen vuonna 2013 perustettu elektronista tanssimusiikkia ja housea tuottava dj-ryhmä. Ryhmään kuuluvat tuottajat ja dj:t Max Well, Veli Hiidenmaa, Patrick Brex ja Isku. Tunnetuimpia kappaleita ovat ”Iku Turso" ja "Dranken". Vuonna 2017 he tekivät suomalaisen Electronic Fields Festivalin anthemin nimeltä "Right There".


title: Winning Team

text: Vuonna 2018 he julkaisivat kappaleen "Lullaby" Hardwell levy-yhtiöllä Revealed Recordingsilla.


title: Winning Team

text:
Facebook
Kotisivut


title: Brewster

text: Brewster voi tarkoittaa seuraavia:


title: Ian Boswell

text: Ian Boswell (s. 7. helmikuuta 1991 Bend, Oregon) on yhdysvaltalainen maantiepyöräilijä. Häm aloitti ammattilaisuransa harjoittelijana Argos-Shimano-tallissa syksyllä 2012, edusti Team Skyta 2013–2017 ja Katjuša-Alpecinia vuodesta 2018.


title: Ian Boswell

text: Boswell sijoittui kolmanneksi Tour of Utahin kokonaiskilpailussa 2010. Hän oli kolmas 11. etapilla Espanjan ympäriajossa 2015. Hän sijoittui viidenneksi Kalifornian ympäriajossa 2017.


title: RN Lombardia (1890)

text: RN Lombardia () oli Italian kuninkaallisen laivaston vuonna 1890 vesillelaskettu Regioni-luokan panssarikansiristeilijä.


title: RN Lombardia (1890)

text: Alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 19. marraskuuta 1888. Alus laskettiin vesille 12. heinäkuuta 1890 ja se liitettiin laivastoon 16. helmikuuta 1893.


title: RN Lombardia (1890)

text: Alus poistettiin palveluksesta 4. heinäkuuta 1920.


title: Suuri Jukajärvi

text: Suuri Jukajärvi on pieni järvi Etelä-Karjalan Ruokolahdella. Sen sanotaan olevan keskisyvyydeltään (23,04 m) Suomen syvin järvi, mutta syvimmän kohdan (49,83 m) mukaan se on vasta sijalla 52.


title: Kangasvesi

text: Kangasvesi on keskikokoinen järvi Kontiolahden kunnassa Pohjois-Karjalassa. Järvi muodostuu melko suuresta selkävedestä, joka länsiosaltaan kapenee Kotalahti-nimiseksi virtavedeksi. Suurimmat saaret ovat Ruotinsaari ja Pitkäniemi.


title: RN Elba (1893)

text: RN Elba () oli Italian kuninkaallisen laivaston vuonna 1893 vesillelaskettu Regioni-luokan panssarikansiristeilijä.


title: RN Elba (1893)

text: Alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 22. syyskuuta 1890. Alus laskettiin vesille 12. elokuuta 1893 ja se otettiin palvelukseen 27. helmikuuta 1896.


title: RN Elba (1893)

text: Alukselle sijoitettiin 1907 Draken pallo Calabrian rannikolla pidetyssä harjoituksessa. Alus muutettiin valvontapallojen kuljetus- ja käyttötehtäviin, jolloin sen takakannelle rakennettiin suoja palloille.


title: RN Elba (1893)

text: Aluksen muuttamisesta vesilentokoneiden emälaivaksi tehtiin ja Alessandro Guidoni teki tarvittavat suunnitelmat. Muutostyöt toteutettiin Venetsian laivastontelakalla, jolloin aluksen 30-metrinen kansi rakennettiin takaosaan yläkannen tasalle. Lisäksi alukselle tehtiin avoin hangaari lähelle taaempaa savuhormia. Muutoksen jälkeen alukselle voitiin sijoittaa kolmesta neljään italialaisvalmisteista Curtiss vesilentokonetta. Alus luokiteltiin kesäkuussa 1914 2. luokan apualukseksi/vesilentokoneiden tukilaivaksi.


title: RN Elba (1893)

text: Lokakuusta 1914 alkaen alus oli Tarantossa ja Italian liityttyä ensimmäiseen maailmansotaan 24. toukokuuta 1915 aluksen lentokoneet aloittivat tiedustelulennot. Aluksen vähät koneet eivät kuitenkaan mahdollistaneet kattavaa tiedustelua, mitä haittasi vielä lisää pajojen ja muiden huoltotilojen puute.


title: RN Elba (1893)

text: Alus poistettiin palveluksesta 5. tammikuuta 1920.


title: RN Umbria (1891)

text: RN Umbria () oli Italian kuninkaallisen laivaston vuonna 1891 vesillelaskettu Regioni-luokan panssarikansiristeilijä.


title: RN Umbria (1891)

text: Alus tilattiin Livornosta Cantiere navale fratelli Orlandolta ja sen köli laskettiin 1. elokuuta 1888. Alus laskettiin vesille 23. huhtikuuta 1891 ja se otettiin palvelukseen 16. helmikuuta 1894.


title: RN Umbria (1891)

text: Alus poistettiin palveluksesta 29. heinäkuuta 1909. Alus myytiin 1911 Haitille, joka nimesi sen "Ferrieriksi". Alus upposi pian luovutuksen jälkeen miehistön kokemattomuuden vuoksi.


title: RN Etruria (1891)

text: RN Etruria () oli Italian kuninkaallisen laivaston vuonna 1891 vesillelaskettu Regioni-luokan panssarikansiristeilijä.


title: RN Etruria (1891)

text: Alus tilattiin Livornosta Cantiere navale fratelli Orlandolta ja sen köli laskettiin 1. heinäkuuta 1889. Alus laskettiin vesille 23. huhtikuuta 1891 ja se otettiin palvelukseen 11. heinäkuuta 1894.


title: RN Etruria (1891)

text: Alus upotettiin 13. elokuuta 1918.


title: RN Liguria (1893)

text: RN Liguria () oli Italian kuninkaallisen laivaston vuonna 1893 vesillelaskettu Regioni-luokan panssarikansiristeilijä.


title: RN Liguria (1893)

text: Alus tilattiin Ansaldolta ja sen köli laskettiin 1. heinäkuuta 1889. Alus laskettiin vesille 8. kesäkuuta 1893 ja se otettiin palvelukseen 1. joulukuuta 1894.


title: RN Liguria (1893)

text: Alus poistettiin palveluksesta 15. toukokuuta 1921.


title: RN Puglia (1898)

text: RN Puglia () oli Italian kuninkaallisen laivaston vuonna 1898 vesillelaskettu Regioni-luokan panssarikansiristeilijä.


title: RN Puglia (1898)

text: Alus tilattiin Taranton laivastontelakalta ja sen köli laskettiin lokakuussa 1893. Alus laskettiin vesille 22. syyskuuta 1898 ja se otettiin palvelukseen 26. toukokuuta 1901.


title: RN Puglia (1898)

text: Alus poistettiin palveluksesta 22. maaliskuuta 1923.


title: Studio – elokuvan vuosikirja

text: Studio – elokuvan vuosikirja oli vuosina 1955–1962 ja 1978–1984 Suomessa ilmestynyt kirjasarja (ISSN 0562-4304), joka kokosi kunkin elokuvavuoden tärkeimmät tapahtumat Suomessa nidotuksi, taskukirjakokoiseksi vuosikirjaksi. Kukin osa sisältää alan artikkeleja kuten ohjaajaesittelyjä, tilastotietoja Suomen elokuvatoiminnasta sekä tarkat tiedot vuoden aikana ensi-iltaan tuoduista elokuvista Suomessa.


title: Studio – elokuvan vuosikirja

text: Kirja ilmestyi vuosittain vuoteen 1960 saakka ja sitten vuodet 1961–1962 kattavana "Studio 7" -kirjana 1963, kunnes vuosikirjan teko lopetettiin 15 vuodeksi. Studio-vuosikirjaa alettiin julkaista uudelleen 1978 ja se jatkui vuoteen 1984 saakka. Vuosikirjojen tärkeimpinä toimittajina olivat alkuvaiheessa Aito Mäkinen ja toisessa vaiheessa Raimo Silius.


title: Studio – elokuvan vuosikirja

text: Kahden ensimmäisen vuosikirjan julkaisijana oli helsinkiläinen elokuvakerho Studio, josta kirjasarja sai myös nimensä. Sitten vuosikirjaa julkaisi Suomen Elokuva-arkisto ja vuosina 1978–1984 Suomen elokuvasäätiö. Vuosina 1955–1963 kirjan alaotsikkona oli "Ensiesitysteattereiden ohjelmisto Helsingissä vuonna [vuosiluku]".


title: Studio – elokuvan vuosikirja

text: Vuonna 1988 Studio-vuosikirjan sijaan ryhdyttiin julkaisemaan "Elävän kuvan vuosikirjaa" (ISSN 0786-5368), joka luetteli edellisen vuoden teatteriensi-iltojen lisäksi myös suomalaisilla televisiokanavilla esitetyt elokuvat. "Elävän kuvan vuosikirjaa" julkaistiin vuoteen 1996 asti.


title: Kuningas Henrik V (elokuva)

text: Kuningas Henrik V on vuonna 1989 ensi-iltansa saanut historiallinen draamaelokuva, jonka on ohjannut Kenneth Branagh. Elokuva on sovitus William Shakespearen näytelmästä "Henrik V".


title: Kuningas Henrik V (elokuva)

text: Elokuva sai kolme Oscar-ehdokkuutta, Branagh oli ehdolla parhaan miespääosan ja parhaan ohjauksen Oscar-palkinnon saajaksi. Elokuva voitti parhaan puvustuksen palkinnon, jonka sai Phyllis Dalton.


title: Kuningas Henrik V (elokuva)

text: Elokuvan tuotantobudjetti oli noin 9 miljoonaa dollaria.


title: Kuningas Henrik V (elokuva)

text: Elokuvan musiikin sävelsi Branaghin kanssa useasti yhteistyötä tehnyt skotlantilainen Patrick Doyle, ja sen esittää ylikapellimestari Simon Rattlen johtama Birminghamin kaupungin sinfoniaorkesteri.


title: Kuningas Henrik V (elokuva)

text: Elokuvaa verrataan usein Laurence Olivierin vuoden 1944 elokuvasovitukseen samasta näytelmästä. Branaghin ohjaus on kuitenkin realistisempi ja väkivaltaisempi. Chicago Sun-Times -sanomalehden pitkäaikainen elokuvakriitikko Roger Ebert antoi arvostelussaan elokuvalle kolme ja puoli tähteä neljästä. Hän kehui Branaghin esitystä ja käsikirjoitusta, mutta arvioi 29-vuotiaan Branaghin olevan vielä kyvykkäämpi näyttelijä kuin ohjaaja.


title: Kuningas Henrik V (elokuva)

text: Elokuvalla on Rotten Tomatoes -verkkosivustolla harvinainen sadan prosentin kiittävä arvosana, joka perustuu 34 elokuvakriitikon arvioon.


title: Diklorproppi

text: Diklorproppi (CHClO) on kloorattuihin fenoksipropaanihappojohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä.


title: Diklorproppi

text: Diklorproppi on huoneenlämpötilassa väritöntä tai kellertävää kiteistä ainetta. Yhdiste liukenee vain hyvin vähän veteen ja paremmin kuumaan kuin kylmään veteen. Se liukenee orgaanisiin liuottimiin kuten etanoliin, isopropanoliin, asetoniin, etyyliasetaattiin, bentseeniin ja tolueeniin. Diklorproppi on heikko happo ja sen pK-arvo on 3,67. Diklorproppi on optisesti aktiivinen yhdiste, mutta ainoastaan sen R(+)-enantiomeerilla on biologista aktiivisuutta. Tämä enantiomeeri tunnetaan myös nimellä diklorproppi-P.


title: Diklorproppi

text: WHO ja EPA luokittelevat yhdisteen lievästi vaaralliseksi kemikaaliksi. Yhdiste ärsyttää voimakkaasti silmiä, ihoa ja hengitysteitä aiheuttaen voimakasta kipua ja polttelevaa tunnetta. Aineelle altistumisesta voi seurata väsymystä, voimakasta janoa, päänsärkyä, yskää ja huonovointisuutta. Diklorproppi saataa olla karsinogeeninen.


title: Diklorproppi

text: Diklorproppia valmistetaan klooripropaanihapon ja 2,4-dikloorifenolin välisellä reaktiolla. Nykyään monissa maissa, esimerkiksi Yhdysvalloissa, Kanadassa ja Yhdistyneessa kuningaskunnassa käytetään vain diklooriproppi-P:tä, jota valmistetaan (S)-2-klooripropaanihaposta ja 2,4-dikloorifenolista.


title: Diklorproppi

text: Diklorproppia käytetään selektiivisenä herbisidinä vilja- ja hyötykasviviljelmillä rikkaruohomyrkkynä muun muassa ratamoja ja pihatähtimöä vastaan. Sitä käytetään myös pensaikkojen kontrolloimiseen ja eräiden vesikasvien hävittämiseen. Diklorproppi toimii kasveissa hormonien tavoin ja estää abskissiota. Tämän vuoksi sitä voidaan myös käyttää estämään omenoiden ennenaikaista varisemista puista. Yhdistettä käytetään suspensiona, emulsiona tai rakeina. Diklorproppia voidaan käyttää yhdessä muiden rikkaruohomyrkkyjen kuten MCPA:n, benatsoliinin ja dikamban kanssa. Usein diklorproppia myydään joko kalium- tai etyyliamiinisuolana tai iso-oktyyli- tai butyyliestereinä.


title: Luke Cage (televisiosarja)

text: Luke Cage on yhdysvaltalainen Cheo Hodari Cokerin luoma Netflix-tilausvideopalvelussa esitettävä televisiosarja, joka perustuu Marvel Comicsin samannimiseen sarjakuvahahmoon. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, ja on kolmas neljästä sarjasta, jotka johtivat "crossover"-minisarjan "The Defenders" tapahtumiin. Sarjaa tuottavat Marvel Television ja ABC Studios, Cokerin toimiessa showrunnerina.


title: Luke Cage (televisiosarja)

text: Mike Colter esittää sarjan pääosassa Luke Cagea, rikollisuutta ja korruptiota vastustavaa vankikarkuria, jolla on yli-inhimilliset voimat sekä titaaninkestävä iho. Sarjassa näyttelevät myös Simone Missick, Theo Rossi, Rosario Dawson ja Alfre Woodard. Heidän lisäkseen näyttelijäkaartiin kuuluvat ensimmäisellä tuotantokaudella Mahershala Ali ja Erik LaRay Harvey sekä toisella tuotantokaudella Gabrielle Dennis, Mustafa Shakir, Jessica Henwick, Finn Jones ja Stephen Rider. Sarjan tuotanto alkoi vuoden 2013 lopussa ja joulukuussa 2014 Colter valittiin Cagen näyttelijäksi, hahmon tehdessä ensiesiintymisensä sarjassa "Jessica Jones". Coker palkattiin shorunneriksi maaliskuussa 2015. Sarja kuvattiin New Yorkissa, Harlemin ainutlaatuisen kulttuurin ja ilmapiirin jäljentämiseksi.


title: Luke Cage (televisiosarja)

text: Ensimmäinen tuotantokausi julkaistiin Netflixissä 30. syyskuuta 2016 ja toinen tuotantokausi 22. kesäkuuta 2018. 10. lokakuuta 2018 Netflix ilmoitti lopettavansa sarjan kahteen tuotantokauteen sarjan tulevaisuutta koskevien luovien erimielisyyksien vuoksi.


title: Luke Cage (televisiosarja)

text: Ensimmäisellä tuotantokaudella vankilasta karannut sekä sabotoidun kokeen myötä yli-inhimilliset voimat ja murtumattoman ihon saanut Luke Cage on yrittää uudelleenrakentaa elämänsä Harlemissa, mutta joutuu pian kohtaamaan menneisyytensä ja taistelemaan kaupunkinsa sydämestä. Toisella tuotantokaudella Cage on saanut maineensa puhdistettua ja koko Harlemin väki pitää häntä sankarina, mutta hän kohtaa myös uuden uhan, jonka myötä hän on ajautumaisillaan sankaruuden ja roistomaisuuden väliselle rajalle.


title: Luke Cage (televisiosarja)

text: Tooukokuussa 2013 Marvel Studios sai Sony Pictures Entertainmentilta ja Columbia Picturesilta takaisin Luke Cagen elokuvaoikeudet, Columbia yritettyä toteuttaa elokuvaa hahmosta jo vuodesta 2003 alkaen. Lokakuussa 2013 Marvel Television valmisteli VOD-palveluihin ja kaapelitelevisioon neljä draamasarjaa ja yhden minisarjan, Netflixin, Amazon Instant Videon ja WGN America osoittaessa kiinnostusta asiaan. Viikkoja myöhemmin Marvel ja Disney julkistivat Marvel Televisionin ja ABC Studiosin toteuttavan Netflixille näytellyt televisiosarjat Luke Cagesta, Daredevilistä, Jessica Jonesista ja Rautanyrkistä, johtaen lopulta Puolustajista kertovaan minisarjaan.


title: Luke Cage (televisiosarja)

text: Marvel aloitti showrunnerin etsinnän vuonna 2014, ja maaliskuussa 2015, Netflix ja Marvel ilmoittivat Cheo Hodari Cokerin olevan valittu tehtävään ja että sarjan virallinen nimi on "Marvel's Luke Cage". Coker inspiroitui ryhtymään sarjan showrunneriksi "kun hän tajusi millaisia haarautumisia läpäisemättömän ihon omaavasta tummaihoisesta miestä kertovalla sarjalla on ja miten se vahvistaisi miestä taistelemaan sekä rikollisia että korruptoituneita viranomaisia vastaan"; hän esitteli Netflixille ideansa ideansa siitä, että sarja tutkisi Harlemia "samalla tavalla kuin "Langalla" Baltimorea." Charles Murray, Alison Engel, Allie Goss, Kris Henigman, Cindy Holland, Alan Fin, Stan Lee, Joe Queseda, Dan Buckley, ja Jim Chory toimivat sarjan vastaavina tuottajina. "Luke Cagen" oli alun perin tarkoitus olla Netflixin neljäs Marvel-sarja, "Iron Fistin" jälkeen, mutta se päätettiinkin toteuttaa kolmantena sarjana Cagen tehtyä ensiesiintymisensä "Jessica Jonesissa", Marvelin halutessa "seurata vauhtia".


title: Luke Cage (televisiosarja)

text: Joulukuussa 2016, Netflix päätti, että sarjalle tullaan toteuttamaan toinen tuotantokausi.


title: Luke Cage (televisiosarja)

text: Marraskuussa 2014, Lance Gross, Mike Colter ja Cleo Anthony hakivat Luke Cagen roolia, hahmon ollessa tarkoitus esiintyä ensin "Jessica Jonesissa". Colter vahvistettiin seuraavan kuukauden aikana hahmon näyttelijäksi. Hän allekirjoitti sopimuksen kahdessa sarjassa esiintymisestä ilman, että luki käsikirjoituksia. Elokuussa 2015 Alfre Woodard, joka näyttelee Miriam Sharpea elokuvassa "", oli neuvotteluissa näyttelijäkaartiin liittymisestä, ja seuraavan kuukauden aikana hänen paljastettiin näyttelevän Mariah Dillardia. Lisäksi syyskuun aikana Theo Rossi valittiin näyttelemään Shadesia, Simone Missick Misty Knightia ja Mahershala Ali Cornell ”Cottonmouth” Stokesia. Maaliskuussa 2016 Rosario Dawsonin vahvistettiin palaavan Marvelin aiemmista Netflix-sarjoista tuttuun rooliinsa Claire Templena. Lisäksi kuvauspaikoilta otetuista kuvista paljastui, että Erik LaRay Harvey on valittu näyttelemään Willis Strykeria / Timanttiselkää. Marvel ei virallisesti vahvistanut asiaa ennen sarjan ilmestymistä ja hän suostui välttämään tuomasta asiaa julkisuuteen, jottei hän paljastaisi juonenkäännettä siitä, että Stryker on sarjan päävihollinen.


title: Luke Cage (televisiosarja)

text: Colter, Missick, Rossi, Dawson ja Woodard jatkavat rooleissaan toisella tuotantokaudella. Heinäkuussa 2017 Mustafa Shakir ja Gabrielle Dennis liittyivät näyttelijäkaartiin John McIverin ja Tilda Johnsonin rooleissa. Lokakuussa 2017 Finn Jonesin paljastettiin esiintyvän sarjassa Danny Randin / Rautanyrkin roolissa.


title: Luke Cage (televisiosarja)

text: Kuvaukset sijoittuvat New Yorkiin, ja siellä pääosin Harlemiin, jonne sarjakin saijoittuu. Coker kuvaili naapurustua "ainoaksi paikaksi kaupungissa, jossa on leveät bulevardit. Halusimme todella kaapata värin ja katujen rytmin". Tuotannolla oli esimerkiksi mahdollisuus kuvata Greenwich Villagessa sijaitsevassa parturiliikkeesä, "joka olisi ollut meille himena helpompi kuvauspaikka", mutta Coker sanoi, että "mahdollisuus kuvata Harlemissa oli vastustamaton. En halunnut meidän puhuvan Harlemista ja sitten jättää kuvaamatta siellä." Ääniraitaa työstettiin myös New Yorkissa. Manuel Billeter toimi sarjan kuvaajaana, toimittuaan aiemmin "Jessica Jonesin" kuvaajana.


title: Luke Cage (televisiosarja)

text: Sarjan visuaalisista efekteistä vastasi FuseFX, Greg Andersonin toimiessa efektien toteuttamisen päävastaavana.


title: Luke Cage (televisiosarja)

text: Huhtikuussa 2016 Coker paljasti Adrian Youngen ja Ali Shaheed Muhammadin vastaavan sarjan musiikin säveltämisestä, kuvaillen sitä "90-luvun hip hop -fiilikseksi", mukanaan "paljon erilaisia musiikillisia esiintymisiä". Coker oli ottanut Youngeen ja Muhammadiin yhteyttä erikseen, kysyen haluaisivatko he tehdä yhteistyötä sarjan suhteen, tietämättä heidän työstäneen albumia jo yhdessä. Younge ja Muhammad otti inspiraatiota Wu-Tang Clanista, Ennio Morriconeesta sekä Muhammadin omasta yhtyeestä A Tribe Called Quest, Younge sanoessa, "halusimme tehdä jotain suurta. Emme vain tummaihoisille ja vähemmistöille, vain jotain suurta, joka vain sattuu perustumaan kulttuuriimme." Ensimmäisen tuotantokauden soundtrack julkaistiin 7. lokakuuta ja Mondo julkaisi siitä vinyylilevyversion.


title: Luke Cage (televisiosarja)

text: "Luke Cage" on katsottavissa suoratoistopalvelu Netflixissä, kaikilla alueilla, joissa se on saatavilla, UHDTV 4K ja HDR-laaduilla. Deluxe Entertainment Services Group vastasi ensimmäisen tuotantokauden tehostamisesta HDR-laadulle. Ensimmäisen kauden kaikki 13 jaksoa julkaistiin samanaikaisesti 30. syyskuuta 2016, jotta ihmiset voisivat katsoa useampia jaksoja peräkkäin; se on ollut muidenkin Netflix-sarjojen suosittu katsomistapa. Toinen tuotantokausi julkaistiin 22. kesäkuuta 2018.


title: Luke Cage (televisiosarja)

text: Sarjan käsikirjoittajat olivat aloittaneet kolmannen tuotantokauden työstämisen heinäkuun 2018 lopulla, vaikka Netflix ei ollut vielä tilannut kyseistä tuotantokautta. Syyskuussa käsikirjoittajat keskeyttivät kehitystyönsä, jotta Netflix ja Marvel voisivat suunnitella tuotantokauden jaksomäärän lyhentämisen 13 jaksosta 10 jaksoon. Lokakuun 15. päivän viikolla Netflixille ja Marvelille toimitettiin tuotantokauden viiden ensimmäisen jakson käsikijoitukset, joihin oli sovellettu kuusi kuukautta sitten kehitettyjä ideoita sekä Netflixin ja Marvelin johtajien tekemiä muistiinpanoja. Johtajilla oli erimielisyyksiä käsikirjoitusten suhteen, vaikka niissä oli käytetty monia heidän toivomiaan elementtejä. Viikon lopulla erimielisyydet johtivat ”kulissien takaiseen kuohuntaan”. Jotkut vaativat kolmannelle tuotantokaudelle uutta showrunneria. Marvel ja Netflix olivat tässä kiistassa eri puolilla ja koska sarjan toteuttaminen oli Netflixille kallista, vaikka he eivät edes omistaneet sitä, ”ainoa kannattava poistumiskeino” oli sarjan lopettaminen, jonka Netflix julisti virallisesti 19. lokakuuta 2018. "Deadline Hollywood" huomautti, että toisin kuin "Iron Fist", joka oli lopetettu vain viikkoa aiemmin, Marvelilla ei ollut aikomuksia elvyttää sarjaa toiselle julkaisualustalle.


title: Yaimé Pérez

text: Yaime Pérez Tellez (myös muodossa "Yaimí", s. 29. toukokuuta 1991 Santiago de Cuba) on kuubalainen kiekonheittäjä. Pérez on 175 senttimetriä pitkä ja painaa 74 kilogrammaa.


title: Yaimé Pérez

text: Pérez jäi karsintaan vuoden 2012 kesäolympialaisissa Lontoossa. Vuoden 2013 MM-kilpailuissa Moskovassa hän oli finaalin 11:s ja vuoden 2015 MM-kilpailuissa Pekingissä neljäs, kun Sandra Perković ohitti hänet viimeisellä kierroksella. Saman vuoden Pan-Amerikan kisoista Torontosta Pérez saavutti hopeaa. Hän oli Rio de Janeiron olympialaisissa 2016 karsinnan paras, mutta jäi loppukilpailussa ilman tulosta. Lontoon MM-kilpailuissa 2017 hän sijoittui neljänneksi.


title: Yaimé Pérez

text: Pérez voitti alle 20-vuotiaiden maailmanmestaruuden vuonna 2010. Hänellä on yksi Keski-Amerikan ja Karibian kisojen hopeamitali vuodelta 2014. Hänellä on myös kaksi Timanttiliigan osakilpailuvoittoa.


title: Sergei Mudrov

text: Sergei Aleksejevitš Mudrov (, s. 8. syyskuuta 1990 Kinešma) on venäläinen korkeushyppääjä. Mudrov edustaa ASK Moskovaa.


title: Sergei Mudrov

text: Mudrov saavutti kultaa vuoden 2013 sisäratojen EM-kilpailuista Göteborgista omalla ennätystuloksellaan 235. Vuoden 2012 EM-kilpailuissa Helsingissä hän oli neljäs. Kesäuniversiadeista Mudrov on saavuttanut kultaa vuodelta 2013 ja pronssia vuodelta 2011.


title: Sergei Mudrov

text: Alle 20-vuotiaiden MM-kilpailuista 2007 Mudrov saavutti hopeaa. Saman vuoden Euroopan nuorten olympiafestivaaleilla hän voitti kultaa. Vuoden 2009 alle 20-vuotiaiden EM-kilpailuista hän saavutti niin ikään kultaa, ja vuoden 2011 alle 23-vuotiaiden EM-kilpailuista hopeaa.


title: Tuomas Tahko

text: Tuomas Tahko (s. 1982) on teoreettisen filosofian vakituinen yliopistonlehtori ja dosentti Helsingin yliopiston Filosofian, historian, kulttuurin ja taiteidentutkimuksen laitoksella. Hänen erikoisalojaan ovat metafysiikka, tieteenfilosofia, tietoteoria, metafilosofia, mielen filosofia, filosofinen logiikka ja filosofian metodologia. Tällä hetkellä Tahko toimii Akatemiatutkijana. Tahko väitteli filosofian tohtoriksi Durhamin yliopistossa vuonna 2008, ohjaajanaan Professori E.J. Lowe. Hän on julkaissut toista kymmentä artikkelia kansainvälisissä lehdissä kuten "Mind" ja "Philosophical Quarterly" sekä lukuisia artikkeleita toimitetuissa teoksissa. Lisäksi hän on toimittanut kaksi teosta ja kirjoittanut yhden kirjan.


title: Ishmail Sandstroem

text: Ishmail Sandstroem on taiteilijakollektiivi, jota johtaa ja kuratoi teatteriohjaaja Petri Lehtinen. Lehtinen kertoo keksineensä Ishmailin, ettei hänen tarvitsisi olla ikinä yksin. “Se on köyhän miehen teatteri, perhe, jota minulla ei ole.”


title: Ishmail Sandstroem

text: Ishmail Sandstroem on algerialais-ruotsalainen outsider-taiteilija. Hän asuu äitinsä kanssa Sunnysiden kaupunginosassa, Queensissä, New Yorkissa. Hän on tunnettu herkistä, alkukantaisista viivapiirustuksistaan ja valoteoksistaan, jotka ovat usein abstrakteja, mutta aina tunnevoimaisia.


title: Ishmail Sandstroem

text:
Löydettyään Sandstroemin taiteen 2000-luvun puolivälissä, kuraattori Petri Lehtinen on koonnut hänen tuotannostaan yksityisnäyttelyitä - mm. MANDALA, INSIDE OUTSIDE, ISHMAIL SANDSTROEM LIGHTS UP, POWWOW - Turun, Helsingin ja New Yorkin gallerioihin. Vuosina 2010-2012 Lehtinen ja Ismo Alanko järjestivät yhdessä parikymmentä Ishmail & Ismo Iltamaa. Iltamat ovat happeningtaideteoksia, joissa newyorkilainen kuvataide ja pohjoiskarjalainen laulanta yhdistyvät monitaiteelliseksi sopaksi ja kokoaa samaan salonkiin muitakin toisilleen näennäisesti vieraita elementtejä - butotanssista runonlausunnan kautta saurofoniseen performanssiin.
Vuonna 2015 Ishmail Sandstroemin Mandala valittiin Lux Helsinki -valofestivaalin juhlavuoden nimikkoteokseksi
YKSITYISNÄYTTELYT


title: Leandro Rodríguez

text: Leandro Joaquín Rodríguez Telechea (s. 19. marraskuuta 1992 Montevideo) on uruguaylainen jalkapalloilija, joka edustaa Englannin valioliigassa pelaavaa Everton FC:tä. Pelipaikaltaan oikeajalkainen Rodríguez on hyökkääjä.


title: Leandro Rodríguez

text: Rodríguezin kasvattajaseura on River Plate Montevideo. Hän debytoi seuran edustusjoukkueen paidassa Uruguayn Primera Divisiónissa kaudella 2012-2013. Parhaimmalla kaudellaan, kaudella 2014-2015, Rodríguez teki 23 ottelussa yhdeksän maalia. Yhteensä hän pelasi pääsarjatasolla 71 ottelua viimeistellen niissä 19 maalia.


title: Leandro Rodríguez

text: Elokuussa 2015 Rodríguez siirtyi Englannin valioliigan Everton FC:hen ollen seuran historian ensimmäinen uruguaylaispelaaja.


title: Leandro Rodríguez

text: Myös Rodríguezin veli Diego Rodríguez on ammattilaisjalkapalloilija. Hän on pelannut Uruguayn alle 20-vuotiaiden maajoukkueessa. Rodríguezilla on myös Italian kansalaisuus.


title: Keaton Isaksson

text: Keaton Isaksson (s. 21. huhtikuuta 1994 Helsinki) on suomalainen jalkapalloilija, joka edustaa Veikkausliigassa pelaavaa PS Kemiä Hän on pelipaikaltaan keskikenttäpelaaja.


title: Keaton Isaksson

text: Isaksson aloitti jalkapallon IF Sibbo-Vargarnassa. Hän pelasi juniorina myös FC Futurassa ja PK Keski-Uusimaassa. Isaksson nousi PKKU:n edustusjoukkueeseen Kolmosen kaudella 2012 ja murtautui avauskokoonpanoon seuraavana vuonna Kakkosessa. Kaudeksi 2014 hän solmi sopimuksen Ykkösessä pelanneen FC Viikinkien kanssa. Isaksson suoritti alkukauden ajan varusmiespalvelustaan ja pelasi yhteensä vain yhdessätoista ottelussa Viikinkien sijoittuessa sarjansa viimeiseksi.


title: Keaton Isaksson

text: Talvella 2015 Isaksson liittyi Veikkausliigaan nousseen HIFK:n harjoituskokoonpanoon ja päätyi lopulta tekemään sopimuksen sen yhteistyöseuran IF Gnistanin kanssa. HIFK/Gnistan yhteistyösopimuksen kautta hän on päässyt esiintymään Veikkausliigassa 25. heinäkuuta 2015 pelatussa vierasottelussa FF Jaroa vastaan.


title: Keaton Isaksson

text: Isaksson siirtyi pääkaupunkiseudulta kaudeksi 2016 Ykkösessä pelanneen EIF:n riveihin. EIF-kauden jälkeen hän siirtyi Ruotsiin IFK Luleån riviehin, joka pelasi Ruotsin kolmanneksi korkeinta sarjatasoa eli 1. Divisioonaa. Hän oli kuudella maalillaan IFK Luleån paras maalintekijä. Veikkausliigaura sai jatkoa keväällä 2018, kun Isaksson aloitti PS Kemin riveissä. Heinäkuussa 2018 Iskasson siirtyi kuitenkin PS Kemistä toiseen Veikkausliigaseuraan IFK Marienhamniin


title: Matti Mäkelä (täsmennyssivu)

text: Matti Mäkelä voi tarkoittaa seuraavia:


title: Chico Maki

text: Chico Maki (oikealta nimeltään "Ronald Patrick Maki") (s. 17. elokuuta 1939 Sault Ste. Marie, Ontario, Kanada – 24. elokuuta 2015 Port Dover, Ontario, Kanada) oli kanadalainen jääkiekkoilija, pelipaikaltaan pääasiallisesti oikea laitahyökkääjä.


title: Chico Maki

text: Maki aloitti uransa vuonna 1956 OHA-liigan St. Catharines Teepees joukkueessa, jossa pelasi neljä kautta ennen siirtymistä AHL-liigaan. Jo kaudella 58-59 Maki kävi pelaamassa yhden AHL-ottelun Buffalo Bisonsin joukkueessa ja OHA-uran päätteeksi kaudella 59-60 hän pelasi kolme ottelua samassa joukkueessa. Kaksi seuraavaa kautta menivät pääsääntöisesti AHL:ssa, joskin väliin mahtui NHL-debyytti Chicago Blackhawksin paidassa kauden 60-61 pudotuspeleissä.


title: Chico Maki

text: Kauden 61-62 alusta Maki pelasi vakituisesti Chicagon NHL-joukkueessa kaikkiaan 14 kautta. Tulokaskauden kruunasi Stanley Cupin voitto. Kaiken kaikkiaan uran saldoksi muodostui 143 maalia ja 293 maalisyöttöä 841 ottelussa. Jäähyllä Maki istui 345 minuuttia. Pudotuspeleissä Maki pelasi 113 ottelua joissa syntyivät tehot 17 + 36.


title: Chico Maki

text: Chico Maen nuorempi veli Wayne Maki oli myös NHL-jääkiekkoilija.


title: Drag-On

text: Drag-On on kuusamolainen 1990-luvun taitteessa perustettu melodista heavymusiikkia soittanut yhtye. Yhtyeen perustamiseen vaikutti suuresti bändin perustajien perheiden vahvasti musiikkivaikutteiset isät, kuusamolaiset lauluntekijä-muusikot Juha Poussu sekä Kari Alajuuma.


title: Drag-On

text: Yhtye muun muassa voitti ja menestyi muutenkin hyvin osallistumissaan bändikisoissa. Yhtyeen kappaleita julkaistiin muun muassa Yhdysvaltalaisen Showcase Recordsin kokoelmalevyllä. Muuten kansainvälistä toimintaa ei yhtyeellä juuri ollut, ja keikkailu rajoittui Suomen rajojen sisäpuolelle, pääasiallisesti Pohjois- ja Itä-Suomeen sekä Kainuun alueelle.


title: Drag-On

text: Yhtye aloitti alun perin nimellä Dragon, kokoonpanolla Jukka Poussu (laulu, kitara), Jarkko Poussu (basso), Juho Alajuuma (rummut) ja Ville Alajuuma (koskettimet). Myöhemmin rumpujen taakse asettui Mika Tuovila, ja kokoonpano oli jonkin aikaa kolmihenkinen. Kitaran varressa nähtiin myös Heikki Alajuuma. Sittemmin kokoonpanoksi vakiintui Jukka Poussu (laulu, kitara, koskettimet), Toni Kyllönen (kitara, koskettimet), Jarkko Poussu (basso) ja Juha Alajuuma (rummut).


title: Drag-On

text: Yhtyeen soittokämppinä toimivat muun muassa samat tilat kuin useiden muittenkin kuusamolaislähtöisten bändien treenipaikat: "Rauhala" (Zero Nine), "Tonterin kämppä" (A.R.G.), "Räkälä" (Morphosis, Sacred Crusifix) sekä "Tetrahallin kellari".


title: Apinan vuosi (elokuva)

text: Apinan vuosi on Janne Kuusen ohjaama suomalainen näytelmäelokuva vuodelta 1983. Kuusi kirjoitti myös elokuvan käsikirjoituksen yhdessä kirjailija Harri Sirolan kanssa tämän romaanin "Abiturientti" (1980) pohjalta. Vauraan perheen pojan viimeistä lukiovuotta kuvaavan elokuvan pääosaa esittää Heikki Salomaa.


title: Apinan vuosi (elokuva)

text: Elokuva kertoo Ilari Aution eli Ilen tarinan. Ile on lääkäriksi aikova abiturientti. Ile kuulee kaupungin kaduilla viidakon ääniä. Joululoman alkaessa Ile pyytää kaveriansa Tanjaa kanssaan maalle, mutta Tanja kertoo olevansa koko loman töissä. Ravintolassa Ile keskustelee ystävänsä Klasun kanssa ja Tanjan tullessa pöytään Klasu yrittää vain tehdä vaikutuksen Tanjaan. Ile suivaantuu tästä ja lähtee toisen naisen kanssa.


title: Apinan vuosi (elokuva)

text: Ylioppilaskirjoituksissa Ile polttaa tupakkaa ja pelaa koripalloa toisten keskittyessä kokeisiin. Ylioppilasjuhlia vietetään suuressa hallissa, joka on vuorattu Ilen kuvilla ja häntä ylistävillä iskulauseilla. Ilen suunnatessa pistoolia ohimolle, sisään ratsastaa joukko vähäpukeisia naisia. Ile hyppää hevosen selkään ja ratsastaa pois juuri kun halli sortuu. Hänet pudotetaan Havis Amanda suihkulähteeseen, jonne hän jää istumaan ja kolikoita keräämään.


title: Apinan vuosi (elokuva)

text:
Lähde: Elonet
Ensi-iltakriitikot antoivat elokuvalle varsin suopeita arvioita. "Apinan vuotta" pidettiin fantasian ja realismin sekoittamisen ansiosta erittäin lupaavana esikoisohjauksena, mutta toisaalta sen aiheiden – materialismin ja suorituspaineiden – käsittely nähtiin osin pinnallisena ja karikatyyrimäisenä.


title: Until Dawn

text: Until Dawn on Supermassive Gamesin kehittämä ja Sony Computer Entertainmentin julkaisema vuorovaikutteinen selviytymiskauhupeli. Peli on julkaistu yksinoikeudella PlayStation 4:lle elokuussa 2015.


title: Until Dawn

text: Pelin hahmot ovat muotoiltu heitä esittävien näyttelijöiden mukaan. Pelin pääosissa esiintyvät Hayden Panettiere, Peter Stormare, Rami Malek, Brett Dalton, Meaghan Martin, Galadriel Stineman, Noah Fleiss, Nichole Bloom, Jordan Fisher ja Ella Lentini.


title: Until Dawn

text: Juoni seuraa kahdeksan nuorta, jotka jäävät jumiin kanadalaiseen vuoristoon Wendigon saaliiksi. Peliä on kehuttu sen grafiikoiden, ääninäyttelyn, monivalintaisen pelaamisen, musiikin, kauhuelementtien ja pelattavuuden suunnittelun ansiosta, mutta kritisoitu sen juonen toista osaa, kameranäkökulmia, hahmojen liikuttavuutta ja pelin osittaista lineaarista juonta.


title: Until Dawn

text: Pelaaminen tapahtuu vanhojen "Resident Evil" -pelien tavoin kiinteillä kameranäkökulmilla, jossa kuvakulma vaihtuu hahmon liikkuessa vaikkapa toiseen huoneeseen. Esineitä tarkastellaan tarttumalla ja pyörittämällä käyttäen takanappia ja analogista sauvaa.


title: Until Dawn

text: Pelin keskeinen mekaniikka on niin sanottu perhosvaikutus. Aiemmat teot ja tapahtumat voivat sitten vaikuttaa myöhempiin tapahtumiin ja tekoihin, esimerkiksi kirveen löytäminen huoneesta aikaisemmassa luvussa, antaa pelaajalle mahdollisuuden käyttää sitä seuraavassa luvussa.


title: Until Dawn

text: Peli kestää normaalisti yhdeksän tuntia ja sisältää useita erilaisia loppuratkaisuja. Pelaaja voi valita, haluaako säästää osan hahmokaartista tai pelastaa ja jopa tappaa kaikki. Tämä riippuu pelaajan omista valinnoista, joita hänen pitää tehdä koko pelin ajan. Valinnat myös käsittelevät moraalia ja koettelee pelaajaa valintojen suhteen. Pelin keskeinen pelaaminen koostuu pelialueiden tutkimisesta, "quick time event" -tapahtumista ja valintojen tekemisestä sekä todisteiden löytämistä. Pelin koko sisältö ei ole löydettävissä ensimmäisellä läpipeluulla, joten kaikkien todisteiden saamiseksi on aloitettava uusi peli. Peli myös tarjoaa ankaran, mutta todentuntuisen tallennusjärjestelmän. Jos pelaaja haluaa pelastaa kuolemaan tuomitun hahmon, hänen pitää joko aloittaa peli kokonaan alusta tai jatkaa loppuun ja aloittaa uusi peli.


title: Until Dawn

text: Peli käyttää Guerrilla Gamesin "Killzone Shadow Fall" -pelissä käyttämää pelimoottoria.


title: Until Dawn

text: Muropaketti antoi pelille kolme tähteä viidestä arvostelussaan.


title: Tuula Saarikoski

text: Tuula Saarikoski (o.s. "Unkari", s. 27. joulukuuta 1936 Viipuri) on suomalainen kirjailija.


title: Tuula Saarikoski

text: Saarikoski varttui Viipurissa ja Lauttasaaressa ja kävi koulua Helsingin Tyttönormaalilyseossa. Hän on työskennellyt muun muassa kustannustoimittajana Tammella ja toimittajana "Annassa", "Jaanassa", "Kotiliedessä" ja "Hymyssä". Saarikoski on myös kirjoittanut elämäkerrat muiden muassa Armi Ratiasta, Tauno Palosta ja Ansa Ikosesta.


title: Tuula Saarikoski

text: Saarikoski tutustui runoilija Pentti Saarikoskeen 13-vuotiaana Kivisaaressa seurakunnan kesäkodissa. Hän oli Saarikosken ensimmäinen vaimo vuosina 1959–1964. Heille syntyi kaksi lasta, Helena ja Juri Saarikoski. Vuonna 2015 ilmestyi Saarikosken muistelmateos "Kaaos ja kirkkaus".


title: Freddy Kamras

text: Freddy Avidan Kamras (2. tammikuuta 1944 – 11. joulukuuta 2004 Helsinki) oli suomalainen yrittäjä, joka perusti nimeään kantaneen elokuvien maahantuontiyrityksen ja elokuvateatteriketjun, Kamras Film Groupin. Hänen on sanottu monipuolistaneen varsinkin Helsingin elokuvatarjontaa kansainvälisen taide-elokuvan maahantuonnilla.


title: Freddy Kamras

text: Freddy Kamrasin isä oli Jacob Kamras, joka toimi elokuvatuotantoyhtiö Warner Brosin Helsingin-toimiston johtajana. Freddy Kamras ryhtyi yrittäjäksi alle 20-vuotiaana ja suuntautui elokuva-alalle. Ensimmäinen hänen Suomeen tuomansa ulkomainen elokuva oli vuonna 1963 tanskalainen seksikomedia "Pukki paratiisissa", josta tuli Suomessa poikkeuksellinen suurmenestys. Kamras tunnettiinkin aluksi pitkään rohkeiksi mainostettujen pehmopornoelokuvien maahantuojana. Vuonna 1968 hän osti ensimmäisen elokuvateatterinsa, Helsingin Siltavuorenrannassa toimineen Unikan, jonka nimesi uudelleen Alfaromeoksi. Teatteri tunnettiin myöhemmin nimellä New York. Samana vuonna Kamras perusti yhdessä veljensä Kain kanssa elokuvateattereita ja elokuvien esitysoikeuksia omistaneen yrityksen. Kamras erikoistui perustamaan niin sanottuja rypäleteattereita, joissa oli useampia pieniä elokuvasaleja, ja 1980-luvulla hänen elokuvateatteriketjunsa oli Suomen suurin. Siihen kuului suurimmillaan 37 elokuvateatteria ja 40 elokuvasalia.


title: Freddy Kamras

text: Kotivideoiden yleistyminen teki 1980-luvulla useimmista Suomen elokuvateattereista kannattamattomia, joten Kamras siirtyi hankkimaan elokuvien videojulkaisuoikeuksia ja sai siten liiketoimintansa uuteen nousuun. Vuonna 1982 Kamras Films Agency Oy jouduttiin hakemaan konkurssiin miljoonavelkojen vuoksi. Kamras ryhtyi nyt tuomaan maahan entistä enemmän pienen budjetin ulkomaisia taide-elokuvia, joita ei olisi esitetty suurten ketjujen omistamissa elokuvateattereissa. Helsingissä hän joutui sulkemaan muut elokuvateatterinsa paitsi alkuperäisen Alfaromeon, mutta hän uskoi edelleen myös monisalisten rypäleteatterien mahdollisuuksiin. Hän avasi vuonna 1994 niin sanottuun Fennian kortteliin seitsemän salia käsittäneen Bio Cityn, joka tuli tunnetuksi monipuolisesta elokuvatarjonnastaan, varsinkin eurooppalaisten elokuvien osalta. Kamras toi myös ainoana Suomeen elokuvia eräistä Aasian maista. Kamrasin kuollessa vuonna 2004 hänen ketjuunsa kuului Bio Cityn ohella elokuvateatteri Diana Helsingissä ja Wasa Palats Vaasassa. Bio City meni konkurssiin kaksi vuotta myöhemmin.


title: Freddy Kamras

text: Kamras oli suomenjuutalainen. Hänen tätinsä oli näyttelijä Hanna Taini.


title: Tremaine Stewart

text: Tremaine Julio Stewart (s. 5. tammikuuta 1988 Kingston) on jamaikalainen jalkapalloilija, joka edustaa Veikkausliigassa pelaavaa Rovaniemen Palloseuraa. Pelipaikaltaan oikeajalkainen Stewart on oikea laitahyökkääjä. Hän on pelannut myös Jamaikan jalkapallomaajoukkueessa.


title: Tremaine Stewart

text: Stewart edusti vuodet 2006-2008 kotimaansa pääsarjan August Townia. Vuodet 2008-2012 hän pelasi saman sarjan Portmore Unitedissa. Maaliskuussa 2012 Stewart siirtyi Norjan Tippeligaenin Aalesunds FK:hon. Hän pelasi seurassa kolme kautta tehden 34 pelissä kuusi maalia. Heinäkuussa 2014 Stewart palasi takaisin kotimaahansa ja Waterhouse FC:hen. Hän pelasi seurassa 23 ottelua ja teki viisi maalia.


title: Tremaine Stewart

text: Syyskuussa 2015 Stewart solmi loppukauden kattavan sopimuksen Suomen Veikkausliigan Rovaniemen Palloseuran kanssa.


title: Tremaine Stewart

text: Stewart debytoi Jamaikan jalkapallomaajoukkueessa helmikuussa 2012 ystävyysottelussa Kuubaa vastaan. Avausmaalinsa hän teki muutaman päivän päästä niin ikään ystävyysottelussa Uuden-Seelannin verkkoon.


title: RN Sesia

text: RN Sesia () oli Napolin laivaston ja Italian yhdistyttyä Italian kuninkaallisen laivaston yhteysalus (.


title: RN Sesia

text: Komposiittirunkoisen kahvelitakiloidun ketsin köli laskettiin 1830 napolilaisena kauppa-aluksena, joka oli nimetty "Etnaksi". Florio osti aluksen vuonna 1851 ja Napolin laivasto lunasti aluksen 1860.


title: RN Sesia

text: Alus upposi 22. tammikuuta 1861 Gaetan piirityksessä Sardinian joukkojen tykkitulessa, mutta Regia Marina nosti aluksen 7. heinäkuuta 1862 ja muutti sen rautarunkoiseksi. Alus liitettiin Regia Marinaan vielä saman vuoden lopulla 27. joulukuuta. Se aloitti palveluksen 21. tammikuuta 1863, vaikka varsinainen operatiivinen palvelus pääsi alkamaan vasta 1865 uusien 340 hevosvoiman koneiden hankinnassa ja asennuksessa tapahtuneiden viivytysten vuoksi. Alus oli Konstantinopolissa tukikohta-aluksena sekä tutkimusaluksena. Aluksen aseistus vaihdettiin 1891 kahteen 75 millimetrin 21 pituuskaliiperin tykkiin. Alus poistettiin alusluettelosta 15. elokuuta 1905.


title: Allan (jalkapalloilija, 1991)

text: Allan Marques Loureiro (taiteilijanimeltään "Allan", s. 8. tammikuuta 1991 Rio de Janeiro) on brasilialainen jalkapalloilija, joka edustaa Italian Serie A:ssa pelaavaa SSC Napolia. Pelipaikaltaan oikeajalkainen Allan on keskikenttäpelaaja.


title: Allan (jalkapalloilija, 1991)

text: Allan kuului vuosina 2009-2012 uruguaylaiselle Deportivo Maldonadolle, mutta oli koko ajan lainassa kotimaansa Club de Regatas Vasco da Gamassa. Hän pelasi seuran paidassa 52 ottelua onnistumatta maalinteossa ja oli kentällä myös viidessä Copa Libertadoresin ottelussa. Vuonna 2009 Allan voitti seuran kanssa Série B:n ja vuonna 2011 Copa do Brasilin.


title: Allan (jalkapalloilija, 1991)

text: Heinäkuussa 2012 Allan siirtyi Italian Serie A:n Udinese Calcioon. Hän debytoi seuran paidassa syyskuussa 2012 Juventusta vastaan. Avausmaali ja Allanin Udinese-uran ainoa maali syntyi tammikuussa 2015 Cagliari Calcion verkkoon. Hän pelasi seuran paidassa 104 ottelua viimeistellen tuon yhden maalin.


title: Allan (jalkapalloilija, 1991)

text: Heinäkuussa 2015 Allan siirtyi saman sarjan SSC Napoliin, jonka paidassa hän debytoi seuraavassa kuussa Sampdoriaa vastaan.


title: Allan (jalkapalloilija, 1991)

text: Allan oli mukana voittamassa alle 20-vuotiaiden maailmanmestaruutta vuonna 2011. Hän pelasi turnauksessa kolmessa ottelussa.


title: Allan (jalkapalloilija, 1991)

text: Vasco da Gama


title: Allan (jalkapalloilija, 1991)

text: Brasilia


title: RN Libia

text: RN Libia () oli Italian kuninkaallisen laivaston 1913 palvelukseen otettu panssarikansiristeilijä (), joka oli alun perin Osmanien Italiasta tilaama.


title: RN Libia

text: Osmanivaltakunta tilasi vuonna 1910 "Hamidiehiksi" nimetyn aluksen Genovasta Ansaldolta. Suunnitelmat olivat hyvin samankaltaisia kuin Osmanien Elswickiltä tilaaman "Hamidiehin". Italian julistettua Osmanivaltakunnalle sodan telakalla ollut alus pakko-otettiin ja se liitettiin Regia Marinaan nimettynä "Libiaksi". Italian luokitusjärjestelmän mukaisesti alus luokiteltiin aluksi neljännen luokan taistelulaivaksi () ja myöhemmin se luokiteltiin tiedusteluristeilijäksi (). Alus oli kuitenkin tehtäväänsä sopimaton hitautensa vuoksi ja se luokiteltiin 1. heinäkuuta 1929 vielä kertaalleen risteilijäksi ().


title: RN Libia

text: Ensimmäisen maailmansodan aikana alukselle asennettiin kolme kolmen tuuman 40 pituuskaliiperin ilmatorjuntatykkiä. Vuonna 1926 aluksen 152 millimetrin pääaseet poistettiin, jolloin sen pääaseiksi jäivät 120 millimetrin tykit. Alus poistettiin alusluettelosta 11. maaliskuuta 1937.


title: Humber (automerkki)

text: Humber on englantilainen vuosina 1901–1976 valmistettu automerkki. Humber-tehtaan oli aiemmin perustanut Thomas Humber ja se keskittyi aluksi polkupyörien valmistukseen.


title: Humber (automerkki)

text: Autojen valmistus alkoi vuonna 1901. Ensimmäiset Humberit olivat kevyitä ja suhteellisen suorituskykyisiä autoja, jotka suunnitteli Louis Coatalen. Varhainen malli oli Humber Humberette. Humber 8 HP:ssa oli kaksisylinterinen kaksoissytytyksellä varustettu 1 525 cm³ moottori. 8 HP:n huippunopeus oli 60 km/h. 8 HP:tä valmistettiin vuosina 1908–1910.


title: Humber (automerkki)

text: Humber Pullmania valmistettiin vuoteen 1953 asti. 5,1 metriä pitkään autoon mahtui yhdeksän matkustajaa kuljettaja mukaan luettuna. Pullmanissa oli 4,1 litran kuusisylinterinen moottori.


title: Humber (automerkki)

text: Humber Hawk oli vuosina 1945–1967 valmistettu suurikokoinen auto, jota tuotiin myös Suomeen ainakin vuonna 1958.


title: Humber (automerkki)

text: Humber Sceptre perustui Hillman Minxin muun muassa seuraavin muutoksin: ajovalot olivat neliskulmaisia ja ylivaihde oli vakiovaruste.


title: Humber (automerkki)

text: Rootesin huippumalli oli Humber Imperial: siinä oli kolmen litran kuusisylinterinen moottori, automaattivaihteisto, vinyylikatto ja edessä levyjarrut. 1640 kiloa painavan Imperialin huippunopeus oli 160 km/h.


title: Humber (automerkki)

text: Tehdas lopetti toimintansa vuonna 1967. Automerkkiä valmisti vielä toinen englantilaisyhtiö Rootes Group vuoteen 1976. Viimeinen malli oli Humber Sceptre.


title: Kotkan lento

text: Kotkan lento ("Ingenjör Andrées luftfärd", televisioesityksessä Insinööri Andréen ilmapurjehdus) on ruotsalainen Jan Troellin ohjaama elokuva vuodelta 1982. Per Olof Sundmanin puolifiktiiviseen kirjaan "Insinööri Andréen ilmapurjehdus" perustuva elokuva kertoo ruotsalaisinsinööri Salomon Andréen kohtalokkaasta yrityksestä lentää vetytäytteisellä ilmapallolla kohti pohjoisnapaa vuonna 1897.


title: Kotkan lento

text: Elokuvan pääosia esittävät Max von Sydow, Göran Stangertz ja Sverre Anker Ousdal.


title: Kotkan lento

text: Ohjaaja Troell myös kuvasi ja leikkasi elokuvan itse sekä toimi yhtenä kolmesta käsikirjoittajasta.


title: Kotkan lento

text: "Kotkan lento" oli ehdokkaana parhaan ulkomaisen elokuvan Oscar-palkinnon saajaksi.


title: Kotkan lento

text: Kymmenestä suomalaisesta ensi-iltakriitikosta kaksi antoi "Kotkan lennolle" kolme tähteä, neljä kaksi tähteä ja kolme yhden tähden, keskiarvona 1,9 tähteä neljästä. Elokuva sai Suomen teatterikierroksellaan 1 401 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 192.


title: The Lobster

text: The Lobster on vuonna 2015 ensi-iltansa saanut dystopinen draamakomedia, jonka on ohjannut Giórgos Lánthimos. Elokuva kertoo yhteiskunnasta, jossa yksinolo on kielletty ja ihmisellä on 45 päivää aikaa löytää kumppani tai hänet muutetaan valitsemakseen eläimeksi.


title: The Lobster

text: Elokuva sai ensi-iltansa Cannesin elokuvajuhlilla ja oli ehdokkaana Kultaisen palmun -saajaksi. Elokuva voitti tuomariston palkinnon.


title: The Lobster

text: Davidin (Colin Farrell) vaimo jättää hänet toisen likinäköisen miehen vuoksi. Yksineläminen ei ole sallittua, joten David ja hänen koiraksi muutettu veljensä siirretään hotelliin, jossa hänellä on 45 päivää aikaa löytää uusi kumppani. Jos kumppanin löytäminen ei onnistu tavoiteajassa, ihminen muutetaan valitsemakseen eläimeksi. David haluaa että hänet muutetaan hummeriksi, sillä ne elävät yli 100-vuotiaaksi ja ovat siniverisiä.


title: The Lobster

text: Hotellin asukkaat elävät hotellinjohtajan (Olivia Colman) tiukan kurin alla tehden kaiken yksin. He saavat esimerkiksi harrastaa vain sellaisia urheilulajeja, joita voi harrastaa yksin ja he myös syövät ateriansa jokainen omassa pöydässään yksin. Hotellin sääntöjen mukaan masturbointi on kiellettyä ja asukkaiden tulee osallistua parisuhteen iloista kertoville propagandaluennoille. Joka päivä asukkaat metsästävät nukutusnuolilla läheisessä metsässä asuvia kapinallisia Yksinäisiä, ja he saavat jokaisesta onnistuneesta kiinniotetusta Yksinäisesta lisäpäivän hotellissa.


title: The Lobster

text: Parinvalinnassa tärkeätä on että kumppaneilla on joku heitä yhdistävä ominaisuus, kuten hyvä lauluääni, likinäköisyys, ontuminen tai usein toistuvat nenäverenvuodot. Potentiaalisen kumppanin löytyessä asukkaat saavat parihuoneen ja he saavat harrastaa ryhmäliikuntalajeja. Viimeiseksi parisuhde testataan kahden viikon "lomalla" huvijahdilla ennen sopeuttamista takaisin yhteiskuntaan. David tutustuu hotellissa keksejä rakastavaan naiseen (Ashley Jensen), ontuvaan mieheen (Ben Whishaw) ja puhevikaiseen mieheen (John C. Reilly). Heistä ontuva mies aloittaa suhteen nenäverenvuotonaisen (Jessica Barden) kanssa valehtelemalla kärsivänsä itsekin usein nenäverenvuodoista. David valitsee parikseen sydämettömän naisen (Angelikí Papoúlia) ja teeskentelee olevansa yhtä tunteeton.


title: The Lobster

text: Kun sydämetön nainen tappaa Davidin veljen, David jää kiinni valheestaan ja päätyy metsään elämään Yksinäisten kanssa. Heidän johtajansa (Léa Seydoux) pitää yllä tiukkaa kuria, esimerkiksi kaikkien tulee kaivaa valmiiksi oma hautansa ja ryhmän jäseniltä on kielletty flirttailu. Ryhmän jäsenet tekevät retkiä tavalliseen yhteiskuntaan teeskennellen olevansa pariskuntia. Yksinäiset tekevät myös hyökkäksen hotelliin sinne soluttautuneen sisäkön (Ariane Labed) avulla. Ajan kuluessa David ja likinäköinen nainen (Rachel Weisz) ihastuvat ja johtaja rankaisee naista sokaisemalla hänet.


title: The Lobster

text: "The Lobster" on Lánthimoksen kuudes elokuva ja ensimmäinen englanninkielinen elokuva. Hänen vuoden 2009 elokuvansa "Dogtooth" oli ehdolla parhaan vieraskielisen elokuvan Oscar-palkinnon saajaksi. Elokuvan tuotanto alkoi vuonna 2010, kun Element Pictures ja Lánthimos aloittivat yhteistyön. Kaksi vuotta myöhemmin oli valmiina 12-sivuinen käsikirjoitus yksinäisyyden kieltävässä dystopiassa elävästä miehestä.


title: The Lobster

text: Elokuva rahoitettiin usean eri toimijan yhteistyönä jossa mukana olivat muun muassa British Film Institute (Iso-Britannia), Irish Film Board (Irlanti) sekä CanalPlus ja Cinéma Multimédia Communication (Ranska).


title: The Lobster

text: Elokuva kuvattiin kuudessa viikossa 24. maaliskuuta ja 9. toukokuuta välisenä aikana vuonna 2014 Kerryn kreivikunnassa Irlannissa.


title: Sata ja yksi laulua

text:
Sata ja yksi laulua on Eino Leinon runokokoelma, joka ilmestyi vuonna 1898. Kokoelman alkuosa, "Hymni", koostuu kolmesta runoelmasta, joista Hymyilevä Apollo on julkaistu myös erillisenä kirjana. Loppuosassa on lyhyempiä runoja, joita Leino itse kuvaili kirjeessään Pekka Haloselle "pieniä runoja, tyttöjen runoja". Näitä on kaikkiaan, nimensä mukaisesti, sata ja yksi. Viimeinen niistä on "Laulajan laulu":
Kokoelman kannen suunnitteli Pekka Halonen, ja sen värit ovat ruskea, punainen ja musta.


title: Campania-luokka

text: Campania-luokka oli Italian kuninkaallisen laivaston kahden 1900-luvun alussa valmistetun aluksen muodostama panssarikansiristeilijäluokka.


Luettelo maahanmuuttajien väkimäärästä maittain


text: Tämä on luettelo koskien maahanmuuttajien väkimäärästä maittain, Luettelossa ei ole otettu huomioon ulkomailla syntynyt väestö tai ulkomaantyöntekijät,


text: Vuonna 2013 eniten maahanmuuttajia oli Yhdysvalloissa ja vähiten Kiinassa,


title: Luettelo valtioista niiden sotilaallisen vahvuuden mukaan

text: Tämä on luettelo valtioista niiden sotilaallisen vahvuuden mukaan. Luettelossa on otettu huomioon vain asevoimien henkilövahvuudet joissa on huomioitu reservien määrät, puolisotilaallisten joukkojen määrä ja aktiivi joukkojen määrä.


text: Luettelossa ei ole poliisivoimia. Osa valtioissa kuten Costa Ricassa ja Panamassa ei ole asevoimia mutta niillä on puolisotilaallisia joukkoja.Tiedot ovat otettu Lontoossa toimivalta tutkimuslaitoksen International Institute for Strategic Studiesien (IISS) arvoista.


title: Nino Bixio -luokka

text: Nino Bixio -luokka oli Italian kuninkaallisen laivaston kahden 1900-luvun alussa valmistetun aluksen muodostama tiedusteluristeilijäluokka ().


title: Luettelo valtioiden johtajien vierailuista Yhdysvaltoihin (Etelä-Amerikka)

text: Luettelo Etelä-Amerikan valtioiden johdon vierailuista Yhdysvaltoihin. Tämä luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.


title: Luettelo valtioiden johdon vierailuista Yhdysvaltoihin (Aasia ja Oseania)

text: Luettelo Aasian ja Oseanian valtioiden johdon vierailuista Yhdysvaltoihin. Tämä luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.


title: Supreme (vaatemerkki)

text: Supreme on yhdysvaltalainen skeittaus- ja vaatemerkki, jonka on perustanut James Jebbia vuonna 1994. Sen ensimmäinen liike perustettiin New York Cityyn Manhattanin kaupunginosaan. Liikkeen avaaminen maksoi aikoinaan 12 000 dollaria.


title: Supreme (vaatemerkki)

text: Vuonna 2004 Supreme avasi North Fairfax Avenuelle Los Angelesiin uuden liikkeen, joka on kaksi kertaa suurempi kuin alkuperäinen New Yorkissa sijaitseva liike. Sitä ovat seuranneet liikkeet Lontoossa, Tokiossa, Nagoyassa, Osakassa sekä Fukuokassa.


title: Supreme (vaatemerkki)

text: Muista vaatemerkeistä poiketen Supreme tuo vaatteitansa myyntiin pienen määrän kerrallaan. Tämä julkaisu tapahtuu yleensä netissä aamu yhdeltätoista paikallista aikaa Yhdysvalloissa, Yhdistyneessä kuningaskunnassa sekä Japanissa. Supreme on tehnyt yhteistyötä lukuisten eri globaalien vaatemerkkien kanssa, kuten esimerkiksi Niken, Vansin, Clarksin, Timberlandin, Leviksen sekä The North Facen kanssa.


title: Supreme (vaatemerkki)

text: Monet julkisuuden henkilöt ovat pitäneet Supremen vaatteita julkisuudessa, kuten esimerkiksi Tyler, The Creator, Kanye West, Chris Brown, Drake, Frank Ocean, Nas, Pharrell Williams, John Mayer, Kid Cudi, Metro Boomin ja P. Diddy.


title: Luettelo valtioiden johdon vierailuista Yhdysvaltoihin (Pohjois-Amerikka ja Karibia)

text: Luettelo Pohjois-Amerikan ja Karibian valtioiden johdon vierailuista Yhdysvaltoihin. Tämä luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.


title: Luettelo valtioiden johdon vierailuista Yhdysvaltoihin (Afrikka)

text: Luettelo Afrikan valtioiden johdon vierailuista Yhdysvaltoihin. Tämä luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.


title: Axel Grönvik

text: Axel Adolf Emil Grönvik (18. tammikuuta 1897 – 10. joulukuuta 1992) oli suomalainen päätoimittaja.


title: Axel Grönvik

text: Grönvikin vanhemmat olivat filosofian tohtori Emil Ivar Grönvik (1844–1918) ja Anna Sofia Törngren (1870–1953). Hän oli naimisissa kääntäjä ja kirjailija Ann-Mari Grönvikin kanssa.


title: Axel Grönvik

text: Grönvik pääsi ylioppilaaksi 1915 ja valmistui filosofian kandidaatiksi 1922 ja maisteriksi 1923.


title: Axel Grönvik

text: Grönvik oli Nya Tidningenin toimitussihteerinä 1922–1925, Nyland-lehden päätoimittajana 1922–1928, Hufvudstadsbladetissa toimitussihteerinä 1928–1933 ja ulkopoliittisena toimittajana 1934–1944 sekä päätoimittajana Svenska Pressen-lehdessä 1944 ja Nya Pressen-lehdessä vuodesta 1945 alkaen. Hän oli komennettuna Suomen Tukholman lähetystöön 1940 ja hän toimi valtion tiedoituslaitoksen toimistopäällikkönä jatkosodan aikana 1941–1942.


title: Axel Grönvik

text: Grönvik toimi Turkulaisen osakunnan kuraattorina 1919–1920 sekä ruotsalaisen ylioppilasvaltuuskunnan puheenjohtajana 1922–1923. Hän oli Suomen ruotsalaisen sanomalehtimiesliiton puheenjohtajana vuodesta 1947 ja Suomen sanomalehtimiesten liiton puheenjohtajana vuodesta 1949.


title: Wolseley

text: Wolseley on vuosina 1901–1975 valmistettu englantilainen automerkki.


title: Wolseley

text: Wolseley 16/20 HP -mallia valmistettiin vuosina 1911–1915. 16/20 HP -malli oli luokassaan Englannin myydyin auto. Siinä oli 3 080 cm³ moottori, teholtaan 15 kW (20 hv). Vaihteita oli neljä. 16/20 HP:n huippunopeus oli yli 60 km/h.


title: Wolseley

text: Wolseley oli yksi British Motor Corporationin monista automerkeistä. Viimeinen Wolseley oli vuosina 1972–1975 valmistettu Wolseley Six (BMC ADO17).


title: Wolseley

text: Suomessa Wolseley-autoja myytiin 1950- ja 1960-luvuilla muutamia kymmeniä. Maahantuojana toimi Oy Voimavaunu Ab, jolla oli myös muiden muassa MG- ja Morris-autojen edustus. Wolseleyn mallit olivat muita British Motor Corporationin autoja huomattavasti kalliimpia. Esimerkiksi vuonna 1965 Wolseley Hornet, joka pohjautui Austin/Morris Miniin, maksoi 8 300 markkaa, kun Morris Minin hinta oli 5 960 markkaa. Suomen ajoneuvorekisterissä oli vuoden 1999 lopussa vain neljä Wolseley-autoa vuosilta 1960–1970.


title: Risto Korhonen

text: Risto Korhonen voi tarkoittaa seuraavia:


title: Sarajevon kantoni

text: Sarajevon kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan keskiosassa ja rajautuu Serbitasavaltaan sekä Zenica-Doboj’n, Keski-Bosnian ja Hertsegovina-Neretvan kantoneihin. Sarajevon kantonin pinta-ala on 1 277 neliökilometriä ja siellä on 438 443 asukasta (vuonna 2013). Kantoni jakautuu yhdeksään kuntaan: Centar, Hadžići, Ilidža, Ilijaš, Novi Grad, Novo Sarajevo, Stari Grad, Trnovo ja Vogošća. Kantonin pääkaupunkina toimii Sarajevo, joka on samalla koko Bosnia ja Hertsegovinan pääkaupunki. Erityisasemansa myötä se jakautuu useaan kuntaan; kantonin kunnista Centar, Novi Grad, Novo Sarajevo ja Stari Grad mudostavat yhdessä Sarajevon kaupungin.


title: Keskustelunäytelmä

text: Keskustelunäytelmä on näytelmä, jossa korostuu enemmän keskustelu kuin näyttämöllinen toiminta. Usein keskustelunäytelmässä käsitellään ajankohtaisia aatteellisia asioita. Keskustelu on monessa tapauksessa väittelynomaista. Hahmot ovat usein karrikoituja arkkityyppejä, joita ovat esimerkiksi yli-innokas naisasianainen, omahyväinen pikkuporvari ja agitoiva työläinen. Keskustelunäytelmien heikkoutena on pidetty niiden toiminnallista hitautta ja yksitoikkoista tendenssimäisyyttä.


title: Anna Pavlova (elokuva)

text: Anna Pavlova ("Анна Павлова, Pavlova: A Woman for All Time") on kansainvälinen yhteistuotantoelokuva vuodelta 1983. Venäläisen balettitanssija Anna Pavlovan elämästä kertovan elokuvan on käsikirjoittanut ja ohjannut neuvostoliittolainen Emil Lotjanu, ja sen pääosia esittävät Galina Beljajeva, James Fox ja Sergei Šakurov. Elokuvan yhtenä tuottajana ja taustavaikuttajana toimi brittiohjaaja Michael Powell, ja amerikkalaisohjaaja Martin Scorsese tekee elokuvassa cameoroolin.


title: Anna Pavlova (elokuva)

text: "Anna Pavlova" sai Suomessa ensi-iltansa 2. joulukuuta 1983 neuvostoliittolaisiin elokuviin erikoistuneessa Kosmos-elokuvateatterissa Helsingissä. Televisiossa se on esitetty MTV:n ohjelmistossa 20. heinäkuuta 1987.


title: Jussi-palkinnot 1993

text: Jussi-palkinnot 1993 jaettiin 13. helmikuuta 1993 Elokuvasäätiön K-13 -salissa.


title: Jussi-palkinnot 1992

text: Jussi-palkinnot 1992 jaettiin 7. helmikuuta 1992 Yleisradion H-studiossa.


title: Jussi-palkinnot 1991

text: Jussi-palkinnot 1991 jaettiin 8. helmikuuta 1991 Savoy-teatterissa.


title: Danny van Poppel

text: Danny van Poppel (s. 26. heinäkuuta 1993 Moergestel, Pohjois-Brabant) on alankomaalainen maantiepyöräilijä. Hän aloitti ammattilaisuransa Vacansoleil-DCM-tallissa 2013, edusti Trek Factory Racing -joukkuetta 2014–2015, Team Skyta 2016–2017 ja on vuodesta 2018 kilpaillut Team LottoNL-Jumbo / Team Jumbo-Vismassa. Hän on kilpaillut myös cyclocrossissa.


title: Danny van Poppel

text: Van Poppel saavutti ensimmäisen etappivoittonsa suuressa ympäriajossa Espanjan ympäriajon 12. etapilla 2015.


title: Danny van Poppel

text: Myös hänen vanhempansa Leontien van der Lienden ja Jean-Paul van Poppel sekä veljensä Boy ja sisarensa Kim van Poppel ovat pyöräilijöitä.


title: Danny van Poppel

text: Lähteet: Pro Cycling Stats, Cycling Archives


title: Kevätväsymys

text: Kevätväsymys on ihmisillä keväisin esiintyvää uupumusta ja haluttomuutta. Se voi johtua siitä, että henkilö nauttii keväällä vähemmän C-vitamiinia sisältävää ravintoa kuin muina vuodenaikoina ja hormonaalisista tekijöistä, mutta on arveltu, että osin se johtuisi pimeän vuodenajan psyykkisestä vaikutuksesta, ultraviolettisäteilyn vähyydestä talvella. Kevätväsymykseen auttavat riittävä ulkoilu, lepo ja hyvät ruokailutavat. Se on suositeltavampaa kuin vitamiinivalmisteiden käyttö.


title: Ossian Lundén

text: Evert Ossian Lundén (17. syyskuuta 1866 Vaasa – 27. huhtikuuta 1937 Helsinki) oli suomalainen kauppapuutarhuri, puutarhakoulunjohtaja, toimittaja ja Suomen Kauppapuutarhurien liiton toiminnanjohtaja.


title: Ossian Lundén

text: Lundénin isä seppä Gustaf Lundén (k. 1893) omisti 'Villa Gustafsro'-nimisen asuintalon ja maatilan Vaasassa. Ossian Lundén kävi puutarha-alan koulun Hollannissa ja perusti sitten kotitilalleen Vaasaan kauppapuutarhan ja puutarhakoulun. Lundén kirjoitti myös useita puutarha-alan kirjoja ja hän toimi Suomen Kauppapuutarhurien liiton toiminnanjohtajana.


title: Niinikkosaari

text: Niinikkosaari on Oriveden saari Liperissä. Se on yhteydessä sillalla mantereeseen pohjoisesta. Sen pinta-ala on 18 neliökilometriä. Siellä on pieni Niinikkolampi. Niinikkosaari kuuluu Liperinsalon kylään. Saari on saaristo-osakunta-aluetta.


title: Veren häät (elokuva)

text: Veren häät (myös Verihäät, "Bodas de sangre") on Carlos Sauran ohjaama espanjalainen flamencoelokuva vuodelta 1981. Se perustuu Federico García Lorcan vuonna 1932 valmistuneeseen tragedianäytelmään "Veren häät". Koreografian elokuvaan teki Antonio Gades, joka osallistui myös käsikirjoituksen tekoon ja esittää yhtä pääosaa.


title: Veren häät (elokuva)

text: "Veren häät" on ensimmäinen Sauran flamencoelokuvien trilogiasta, jonka muut osat ovat Prosper Mériméen novelliin ja Bizet’n oopperaan perustuva "Carmen" (1983) ja Manuel de Fallan balettiin perustuva "Noiduttu rakkaus" (1985). Trilogian kaksi ensimmäistä osaa saivat kumpikin Suomessa ensi-iltansa vuonna 1983.


title: Veren häät (elokuva)

text: Lorcan näytelmän tarina kertoo kahdesta keskenään riidoissa olevasta suvusta. Toisen suvun viimeinen miesperillinen rakastuu tyttöön, jonka tiedetään seurustelleen Leonardon, vihollissuvun ainoan miehen kanssa, joka ei ole vankilassa. Vastoin parempaa tietoaan sulhasen äiti antaa luvan heidän avioliitolleen. Häiden aattona tyttö kuitenkin antautuu Leonardolle, joka on kaiken lisäksi naimisissa. Hääpäivänä he pakenevat yhdessä metsään, josta sulhanen ystävineen heitä etsii. Leonardo ja sulhanen surmaavat toinen toisensa. Morsian palaa sulhasen äidin luo, ja alkaa heidän välisensä välienselvittely.


title: Mercedes-Benz 300

text: Mercedes-Benz 300 on Mercedes-Benzin vuosina 1951–1962 valmistettu ylellinen automalli. 300-malli oli tehtaan lippulaiva ja sen korikoodit olivat W186, W188 ja W189. W186-koria valmistettiin vuosina 1951–1957 ja sen seuraajaa W189:ää vuosina 1957–1962. Molempia sai porrasperämallina ja avoautona. Lisäksi valmistettiin hieman pienempää W188-korin kaksiovista coupéa ja avoautoa vuosina 1951–1958. Kaikkien mallinumero oli 300 kolmilitraisen moottorin mukaan.


title: Mercedes-Benz 300

text: Mercedes-Benz 300:n ajo-ominaisuudet olivat hyvät ja auto oli suuntavakaa. Kyläteillä auton maavara oli kuitenkin melko pieni. Mallin takajousitus oli aikanaan ainutlaatuinen, sillä sitä voitiin säätää ajon aikana. Jousituksen koventamiseksi kuljettajan täytyi vain painaa kojelaudan nappulaa, jolloin sähkömoottori kiristää pääjouset siten, että niiden sisällä olevat apujouset alkavat vaikuttaa.


title: Mercedes-Benz 300

text: Sisustus on ylellinen. Istuimet ovat mukavat ja niiden selkänojat voi säätää haluttuun asentoon. Lisäksi etuistuimia voi säätää pituussuunnassa.